
Ova knjižica govori o tajni našega postanka, o ljubavi, 
očinstvu, majčinstvu, rođenju ... Svakoga mladog čovjeka 
to zanima, a ima i pravo čuti pravu istinu o tim vrijednosti¬ 
ma. Četrnaesto godišnjak je pun pitanja, mnoge pritišću 
neriješene zagonetke, a često nemaju nikoga tko bi im s 
ljubavlju rekao pravu istinu i svu istinu, plemenitu istinu o 
tajni života. 

Mislimo da ti je ova knjižica došla u ruke u pravo 
vrijeme, ako imaš četrnaest ili petnaest godina. Ako si, 
međutim, stariji i znaš već prilično o svim tim vrijednostima, 
bit će ti novost i radost kad doznaš kako je tajna života 
lijepa kad je gledamo plemenitim kršćanskim očima. 

Ova je knjižica i za roditelje, odgojitelje, vjeroučitelje. 
Podajte je dječacima te dobi. Ona je u svijetu veoma 
poznata, prevedena je na 12 jezika. Mladić u tim godinama 
života mora poznavati velike tajne života, čuti istinitu 
vjerničku riječ o njima. A vjeroučiteljima i odgojiteljima ova 
će knjižica pomoći da izvršavaju svoju veliku dužnost. 

Budite spremni da u osobnom i povjerljivom razgovoru 
popunjate i nastavljate misli ove knjižice. 

U ovom smo izdanju usavršili prijevod i posuvremenili 
stanovite znanstvene podatke i pedagoške stavove. 

Uredništvo Glasa Koncila 


Izdaje: Nadbiskupski Duhovni Stol - »Glas Koncila«, Zagreb 
Odgovara: Dr. Josip Ladika, Zagreb, Kaptol 26 
Tisak: RO »Zagrebačka tiskara« s.p.o., 41000 Zagreb, 
Prerado viceva 21-23 


ŽELIM TI REĆI ISTINU 


Ne poznamo se. Ne znam gdje stanuješ, u kojem si 
razredu ili koje ćeš zvanje odabrati. Ni imena ti ne znam. 
No ipak, u času kad budeš čitao ovu knjižicu, govorit ću ti 
kao svom mlađem prijatelju. 

A zašto? Reći ću ti. Tjedan za tjednom prolazim 
gradovima i zalazim u mnoge škole. Govorim mnogim 
skupinama mladih. Preda mnom sjede uvijek nova lica, 
mladići tvoje dobi. Premda te mlade ljude još nikako ne 
poznajem, čitam u njihovim očima pitanje: hoće li nam i 
o »onom« nešto reći? - Da, kažem im tada, i o »onom« 
ću vam reći istinu. Jer znam da većina mladića ne pita iz 
znatiželje, nego iz velike unutarnje potrebe i bespomoćno¬ 
sti. Ti naravno slutiš što mislim. Sigurno si i sam već mislio: 
»Tko će mi reći istinu?« Zato ćemo u ovoj knjižici govoriti 
o svim pitanjima, koja se mladićima pojavljuju na početku 
njihove mladosti i koja ih toliko muče. Budući da mnogi 
mladići ne znaju na to odgovoriti, listaju po leksikonima, 
ili, jer se stide pred roditeljima, pitaju svoje drugove. Ali 
ipak ne doznaju potpune istine. Kako to može biti štetno, 
možda si iskusio na samome sebi. 

Jednom sam molio preko tisuću mladića da mi iskreno 
kažu, od koga su zapravo prvi put čuli o tajnama života. 
A kakvi su bili njihovi odgovori? Gotovo 700 mladića nije 
o tome ništa čulo od oca i majke, od svećenika ili Učitelja, 
nego od drugova s ulice. Možda se i tebi tako dogodilo? 
Nemoj misliti, da ću te zato osuditi. Ali bih htio da popuniš 

i oplemeniš ono što si možda doznao u grubom obliku, pa 
da o tajni života mogneš misliti s poštovanjem. 

Nakon predavanja o tajnama života pisao mi je jedan 
mladić: »Htio bih, da svaki mladić između 13. i 16. godine 
može čuti predavanje kakvo ste nam jučer održali. Tada bi 
mnogo toga bilo drugačije«. A drugi su mi rekli: »Da smo 
to prije čuli, bila bi nam ušteđena mnoga unutarnja 
tjeskoba«. Zato ćemo u ovoj knjižici govoriti jasno: ne 
samo o tajnama života, nego i o poštovanju, koje smo 
dužni svom vlastitom tijelu, kao i o stavu mladića prema 
djevojci. 


TI I TVOJA MAJKA 

Zamisli, da se u susjednoj obitelji rodio novi »građanin 
svijeta« i tvoj mali brat pita: Odakle je došlo to dijete? 
Što ćeš mu odgovoriti? Valjda mu nećeš reći da ga je 
donijela roda! To bi on u prvi čas mogao vjerovati, ali 
poslije će početi sumnjati. Ja bih mu odmah ispravno 
odgovorio: »Od dragoga Boga«. To je istinit odgovor, jer 
sve što postoji, a osobito čovjek kao Bogu najdraže biće - 
dolazi od stvaralačke Božje ruke. Više ne trebamo reći 
malome bratu jednostavno zato, jer bi isto tako malo 
razumio kao kad bi mu tko htio protumačiti težak matema¬ 
tički zadatak. 

Drukčije je kad dječak poraste. Tada ima pravo čuti o 
velikom čudu života, kako Bog stvara živa bića, dakle i 
čovjeka. Jer to je zaista veliko čudo, da je Bog u svako 
živo biće stavio klice po kojima se nastavlja život. Stavi 
sjemenku jabuke u zemlju, njeguj malu biljčicu, koja 
naskoro iznikne, i iz male biljke nastane veliko stablo, koje 
će u svojim plodovima nositi skrivene isto takve sjemenke. 
Čudo Božje u prirodi! 

Još je veće čudo kod čovjeka. Iz male, sitne žive stanice 
- životne klice, koja se ne može vidjeti bez mikroskopa - 
nastaje čovjek. To doista sićušno živo biće raste u tijelu 
majke. I u toj sićušnoj stanici kao da je već »pripravljeno« 
sve što će kasnije postati čitav čovjek. Često znamo reći: 
Dijete ima plave oči ili boju kose kao i majka. Biolozi kažu 
da je već u prvoj stanici novoga čovjeka u majčinu tijelu 
određeno kakav će biti i kako će izgledati. Kako to može 

biti, da se u sićušnom tijelu »krije« potpuno ljudsko biće? 
Znade se da se u tom gotovo nevidljivom biću krije genij 
umjetnika, talenat slikara, sposobnost valjanog zanatlije. 
- Čovjek se može pred tim samo s divljenjem i strahopoči- 
tanjem pokloniti. Tajna Božja, koju susrećemo već u 
najranijem času života. Pa kad bi učenjaci i uspjeli jednog 
dana otkriti sve te čudesne stvari, oni bi samo pronašli ono, 
što je Bog izumio prije njih. 

Crkva se, međutim, u tim tajnama dobro snalazi. 

U molitvi »Zdravo, Marijo« već malo dijete u majčinu 
krilu uči moliti s Elizabetom: »Blagoslovljen plod utrobe 
tvoje«. U svagdanjoj molitvi nam se kaže, da je Isus plod 
tijela svoje svete Majke. - Ili, pomisli na tajne radosne 
krunice, gdje se spominjemo, kako je Marija svoje dijete 
po Duhu Svetom začela, pod svojim srcem k Elizabeti 
nosila i konačno u štali u Betlehemu rodila. 

Kako dijete raste 

Kako dugo ostaje dijete pod srcem svoje majke? 
Uzmimo kao primjer Božansko Dijete Isusa. 25. ožujka, 
na blagdan Navještanja Marijina, Crkva svake godine slavi 
svečanu uspomenu na onaj dan, kada je u krilu Božje 
Majke Bog začet kao čovjek. Točno devet mjeseci kasnije, 
25. prosinca, slavimo Božić, blagdan rođenja Gospodinova. 
Devet mjeseci živio je Isus sakriven u krilu svoje majke, 
devet mjeseci smo i mi počivali svaki u krilu svoje majke. 

Novo biće je najprije veoma sitno, ali počinje rasti i 
biva sve veće i veće. Nakon mjesec dana ima samo 8 mm, 
u drugom se mjesecu već oblikuju udovi i već se jasno 
razabiru pojedini dijelovi glave. Krajem petog mjeseca 
malo je biće već dugačko 25 cm i majka jasno osjeća po 
gibanju djeteta da nije više sama. Sada se na majci opaža 

izvana, da u svom krilu nosi dijete. Kažemo da je u 
»blagoslovljenom stanju«, tj. Bog je blagoslovio njezino 
tijelo novim životom. Kaže se još: ona je »u drugom 
stanju«, ona je »trudna«. Kako su grubi oni koji o ženi u 
blagoslovljenom stanju govore glupe i neukusne šale! Zar 
su zaboravili da je i njih njihova majka jednom nosila u 
svom krilu? Kad susretneš takvu majku, budi prema njoj 
posebno uljudan i poštuj je. Ako si u tramvaju, autobusu, 
vlaku ustupi joj svoje mjesto, pomozi joj prenijeti prtljagu! 

Čas porođaja 

Djetetu je devet mjeseci. Majka ga je za to vrijeme 
hranila svojom krvlju. Sada je ono sposobno za život izvan 
majčina tijela. Vrijeme je da se rodi. To je spojeno s 
velikim bolima majke, jer je dijete s njom bilo devet 
mjeseci najuže povezano. U času rađanja pukne opna koja 
dijete obavija u majčinu tijelu, i dijete izlazi iz maternice, 
te kolijekve u kojoj je dosad bilo. Napušta majčino krilo 
uskim prolazom zvanim »vagina« ili »rodnica«, a taj se 
nalazi između jajnika i mokraćnih sudova. Majka tada trpi 
boli, jer se rodnica mora jako raširiti, i to pritišće ostale 
organe ; kojiput se i povrijedi, pa je potrebna pomoć 
liječnika. Zato mnoge majke kad im dođe »vrijeme« idu u 
bolnicu, »rodilište«, jer im tamo kod porođaja pomaže 
liječnik. Isto tako pomažu im stručno obrazovane bolničar¬ 
ke, koje se zovu primalje ili babice. 

Mnoga je majka kod rođenja svoga djeteta izgubila 
život. Umrla je da njezino dijete mogne živjeti. Možda bi 
mogla biti spašena smrću djeteta, ali nije htjela biti ubojica 
svoga djeteta, radije je postala mučenica za svoje dijete. 

Ti ne znaš koliko je tvoja majka trpjela, kada te je 
rađala! Kad sam jednom o tome govorio mladićima, došle 
su jednom od njih suze na oči. Razgovarajući kasnije s 

njima saznao sam da je pred 13 godina njegova majka 
umrla kad je on došao na svijet. Rekao sam mu da može 
biti uvijek ponosan na svoju junačku majku. 

Medicina je, istina, mnogo napredovala, i ima načina 
koji osiguravaju mnogim majkama gotovo bezbolan poro¬ 
đaj. Ipak rađanje nikad nije bez pogibelji. Sve majke znaju 
za tu opasnost, ali njihova je ljubav takva, da nimalo ne 
oklijevaju - samo da imaju svoje dijete. 

Razumije se da dijete u majčinoj utrobi ne raste bez 
hrane. Bog je to divno uredio: majčino tijelo je povezano 
s tijelom djeteta pupčanim vezom, kroz koji krvne žile 
dovode hranu u tijelo djeteta. Odmah iza porođaja treba, 
razumije se, prekinuti tu vezu koja dijete povezuje s 
majkom. Zato sva ljudska bića imaju na svom tijelu 
ožiljak, pupak, kojemu se često čude mala djeca. Za nas 
odrasle, koji to znamo i razmišljamo, to je znak, kako smo 
usko bili povezani s tijelom svoje majke. 

Velika majčinska ljubav 

Svaki sam put ganut kad u crkvi prisustvujem vjenča¬ 
nju. Oboje, zaručnik i zaručnica, pred svećenikom svečano 
izjavljuju svoju odluku da sklope brak. No čini mi se, da 
izjava zaručnice ima veće značenje. Njeno »Hoću« ne 
znači samo vjernost do smrti, nego i pristanak na boli 
materinstva, spremnost dati i život za svoje dijete. I tvoja 
je majka, mladiću, jednom izgovorila taj »Hoću«. Onda te 
je u bolima rodila. Tu je najdublji razlog, zašto majka ljubi 
svoje dijete ljubavlju, koja nadilazi svaku drugu ljubav na 
zemlji. Pa makar svi bacali kamen na nevaljala sina, majka 
ne očajava. Svaka kršćanska majka vidi u svom djetetu 
Božju sliku, koju je ona smjela donijeti na svijet. 

Uloga majke ne svršava porođajem. Majka bdije nad 
djetetom dan i noć tijekom dugih mjeseci, brine se za 
njegovu hranu, odjeću, igračke, odgoj... Kako bi dijete 
koje se tek rodilo bilo sposobno da samo nađe prikladnu 
hranu? Bog je sve to predvidio. On je dao majci na 
grudima dvije žlijezde, koje su izvor hrane. Nazivamo ih 
dojkama. Te žlijezde daju mlijeko, a to je za dijete najbolja 
hrana. J 

Ne mogu razumjeti one mladiće koji neće da shvate 
divnu svrhu tih žlijezda, pa djevojkama o tom dobacuju 
nepristojne šale, kojih bi se stidjeli pred svojom majkom. 
Ili su naivni ili pokvareni! Bog je htio da žene imaju takvo 
tijelo, da mogu biti majke, a Bog čini samo ono što je 
dobro i čisto. 

Ovdje ti sigurno pada napamet jedan događaj iz Sv. 
Pisma.^ Usred mnoštva, koje je okruživalo Isusa, poviče 
jedna žena oduševljena njegovim divnim riječima: »Blago 
utrobi koja te je nosila i prsima koja su te dojila!« 

Poslije dolaze za majku radosni dani, kad njezino dijete 
dobro napreduje, a i žalosni, kad je njezino dijete bolesno, 
hjeno, drsko... Pomisli, što je sve tvoja majka do sada 
učinila za tebe i što sve sada čini! U tvojim godinama 
mnogi mladići žaloste i vrijeđaju svoju majku, prema njoj 
su nepristojni, hladni, drzoviti. Ti svojoj majci pokaži 
zahvalnost, priredi joj koje ugodno iznenađenje. Znam da 
se mladići tvojih godina katkada stide izraziti majci svoje 
osjećaje. Ipak, ako možeš, u zgodnom joj času reci da joj 
od sveg srca zahvaljuješ za sve što je za te učinila. Nije 
potrebno mnogo riječi da se izrazi zahvalnost. Tvoja će 
majka razumjeti što osjećaš. A napose ne budi kao oni 
sebičnjaci, koji drže svoju majku za služavku, pa traže da 
ih ona posluži točno u taj sat i na način kako oni zažele 
mjesto da oni nju poslužuju. 

^° v .k\ti mogao učiniti da olakšaš brige svoje majke? 
Sam očisti svoje cipele, uredi svoju sobu, složi svoje stvari, 

odijelo, knjige, sam se ponudi da nacijepaš drva, doneseš 
ugljen itd. Malo promisli, pa ćeš i sam naći što bi za svoju 
majku mogao učiniti! 

I)rugo rođenje 

Drugo rođenje? Možda ti neobično zvuči, a ipak se 
novorođeno dijete treba ponovo roditi. Isus je u razgovoru 
s vijećnikom Nikodemom, na trijemu jedne kuće u Jeruza¬ 
lemu, rekao da se svatko mora ponovo roditi da mogne ući 
u Kraljevstvo Božje. Nikodem je to shvatio najprije doslov¬ 
no, pa upita začuđeno: »Kako se može čovjek ponovo 
roditi, kad je već star? Može li se vratiti u majčino krilo i 
još se jednom roditi?« Tada ga Isus pouči: »Tko se ne 
preporodi vodom i Duhom Svetim, neće ući u Kraljevstvo 
Božje«. 

To preporođen je ili drugo rođenje doživio je svaki od 
nas u svetom krštenju. Naravnom životu, koji nam je dala 
majka, Bog je pridodao drugi, vrhunaravni život, po kojem 
pripadamo Božjoj obitelji sada na zemlji i iza smrti dolazi¬ 
mo k Bogu u sretnu vječnost. A budući da nam Bog daje 
krštenje po Crkvi, mi Crkvu, tu zajednicu Božjeg naroda, 
obitelj Božju na zemlji, nazivamo »Majka Crkva«. 

Nikad ne zaboravi dan u koji si po krštenju postao 
Božje dijete! Znadeš li uopće datum svog krštenja? Ti 
slaviš svoj rođendan. Dana krštenja barem se sjeti u 
molitvi! 


Molitva za majku 

Bože, po Tvojoj dobrostivoj providnosti dala mi je moja 
majka život. Bez nje mene ne bi bilo. Zato ću joj uvijek biti 
zahvalan i nikad neću zaboraviti boli koje je za mene podni¬ 


jela. Danju i noću brine se za mene, za moje tijelo i moju 
dušu. Ona mi je prva govorila o Tebi, o dobrom Ocu na 
nebesima, i učila me moliti. 

Blagoslovi je i naplati joj u svojoj dobroti, što je za mene 
učinila. A ja želim cijeli svoj život biti njezina radost. 

Pomozi mi, da uvijek s poštovanjem mislim i govorim o 
ulozi majke pri rađanju djeteta. Obećajem ti da se nikad 
neću sniziti do takvih nepristojnosti, koje bi vrijeđale 
majčinsko dostojanstvo i zbog kojih bi se morao crveniti 
pred svojom majkom. Koliko budem mogao, neću dopustiti 
ni da se preda mnom vrijeđa čast majke. 

TI I TVOJ OTAC 


Sličan svome ocu 

Možda si već jednom doživio ovo: majka je nakon 
porođaja jednoga od tvoje braće ležala još u krevetu, kad 
dođe u posjete teta da joj čestita i naravno da vidi 
novorođenče. I onda čuđenju nema kraja: »O, kako je 
dražešno! Nos? Upravo kao u majke! A oči? Baš su kao 
očeve!« A ti si kao mali dječak gledao i slušao, i pitao sama 
sebe: Oči, sasvim kao očeve? Kako to? Pa zar ima i otac 
nešto s time? Ako si tada nekog pitao, možda su ti nešto 
neodređeno odgovorili ili rekli, da ćeš znati kasnije. 

Zar se s mladim čovjekom ne može govoriti i o 
dostojanstvu očinstva? Naravno, može se! Ako se neki 
mladići glupo smješkaju kad je govor o očinstvu, onda je 
to stoga što nisu nikada čuli na dostojan i plemenit način 
o tome govoriti. Oni misle da se radi o nečem prostom, o 
nekoj nepristojnoj tajni, a ne slute da mi i ovdje opet 
stojimo pred velikim čudom Božjim. 

Način kako se po Božjoj volji mora stvarati novi život 
pun je tajna. Mi znamo da ne samo majka nego i otac 
sudjeluju u nastajanju čovjeka. Samo se po sebi razumije 
da moraš i ti u tvojoj dobi znati odgovor na pitanje »kako«. 
I Djevica Marija je to znala, inače na vijest anđela, da će 
postati Majkom Sina Božjega, ne bi mogla začuđeno 
pitati: »Kako će se to dogoditi, kad ja ne poznam muža?« 
Ona je dobro znala, da u postanku novog čovjeka mora 
sudjelovati i otac. Ona tada nije znala da će Bog kod 

nje učiniti iznimku od zakona koji inače vrijedi za sve 
ljude. O tom ćemo zakonu sada govoriti. 

Veliki zakon života 

Kad smo govorili o majčinstvu, već smo vidjeli ovo: 
Bog je u svako živo biće stavio moć po kojoj se stvara novi 
život. Te ćemo snage sada točnije promatrati. Najmanji 
djelići iz kojih se sastoji svako živo biće poznati su nam 
pod imenom »stanica« (ćelija). Svaka stanica ima svoju 
posebnu zadaću. Među najvažnije spadaju one stanice koje 
sudjeluju u stvaranju novoga života, koje dakle služe 
razmnožavanju. 

Veliki zakon koji vrijedi za sva nama poznata bića 
višega stupnja kaže nam: svako živo biće nastaje spajanjem 
dviju stanica - klica, ženske stanice ili jajašca i muške 
stanice ili sjemena. Tako je već i kod biljaka. Sigurno si u 
biologiji točno promatrao jabukov cvijet. U sredini cvijeta 
je tučak, koji je prema doljnjoj strani sve deblji. Na dnu 
je takozvana plodnica, u kojoj se nalaze stanice s jajašcima. 
Oko nje su prašnici sa zrncima peluda, što odgovara 
stanicama sjemena kod čovjeka. Vjetar i kukci oprašuju 
cvjetove, tj. oni donose cvjetni prašak na glavicu tučka. 
Tek tada slijedi oplodnja u nutrini plodnice. Tu se sjedini 
jezgra jajašca sa jezgrom cvjetnog praška: i sada se može 
početi razvijati novi plod. 

Spolna sposobnost 

Taj veliki životni zakon vrijedi i za čovjeka. I za njegov 
je postanak potrebno da se muška sjemena stanica sjedini 
sa ženskim jajašcem.To se zbiva po spolnim organima; njih 
dakle čovjek nije primio za svoj vlastiti život, nego za 
uzdržavanje ljudskog roda. Ti su organi, kako znadeš, kod 


muža i žene različiti. I ovi organi su dobri i imaju svoj 
dubok smisao. Bog ih je stvorio za veliku svrhu, a sve što 
je stvorio Bog, to je dobro. Zato se i o spolnim organima 
može mirno i iskreno govoriti. Velika je razlika između 
muških i ženskih spolnih organa. Bitni muški spolni organi 
nalaze se više izvana, a ženski unutar tijela. 

U majčinoj utrobi nalaze se dvije žlijezde koje se zovu 
jajnici. Svakog mjeseca naizmjence u jednoj od žlijezda 
dozrije jedno jajašce i putuje jajovodom kao kroz neku 
vrstu cijevi u kolijevku u utrobi majke. Tu kolijevku 
zovemo »maternica«. Ako se sjemena stanica ne sjedini s 
jajašcem dok je još svježe, ono se uz malo krvi izluči iz 
tijela. Budući da se zbiva redovito svaki mjesec, to se 
izlučivanje i krvarenje zove mjesečno čišćenje ili menstrua- 
cija. Prvi put se javlja kod djevojčica obično oko 13. 
godine. Većinom je povezano s bolovima i neraspolože- 
njem. Zato ako to možda opaziš kod svoje sestre i kolegice 
ili primijetiš da je posebno umorna i zlovoljna, vladaj se 
prema njima obzirno i nastoj biti veoma uslužan i ljubezan. 

I tijelo muškarca ima spolne žlijezde, u kojima su 
životne klice. One su izvana, u donjem dijelu tijela. To su 
dvije žlijezde nazvane testikuli ili sjemene žlijezde, koje se 
nalaze u dvostrukoj vrećici. One izlučuju sjemene stanice 
ili spermatozoone, koji su veoma sitni (0,004 mm). Spolnoj 
sposobnosti muškog tijela pripada osim toga muško udo, 
koje služi ujedno kao mokraćna cijev. Mjesto dječjih 
naziva ili uličnih izraza pamti ove prave izraze. 

Suradnja trojice 

Kad roditelji žele imati dijete, otac obuzet ljubavlju 
prema majci, u tjelesnom zagrljaju polaže u majčino tijelo, 
u rodnicu — kroz koju će dijete i doći na svijet — sjemene 
stanice, spermatozoone, koji plove u sluzi proizvedenoj u 
njegovim spolnim žlijezdama. Ako se jedan od njih susretne 

s jajašcem u razdoblju kad ono može biti oplođeno, - a to 
je samo nekoliko određenih dana u mjesecu - te dvije žive 
stanice - zapravo polu-stanice - se združuju u jednu. 
Sjemenom oplođeno jajašce je cijela živa stanica, početak 
rasta tijela novoga čovjeka. Novo ljudsko biće se počne 
razvijati u majčinu tijelu. To je začeće. Obično je oplođeno 
samo jedno jajašce i rađa se samo jedno dijete. No može 
se dogoditi, da se jedno jajašce raspolovi ili da istodobno 
sazriju dva jajašca. Ako tu dođe do oplodnje, tad će biti 
dvoje djece, koji će biti blizanci. Rijetko se rađa troje 
djece odjednom, još rjeđe četvero ili petero. Oni se 
nazivaju trojci, četvorci, petorci. 

Ako to otac i majka čine u zakonski sklopljenom braku 
želeći dijete ili da iskažu međusobnu ljubav, onda je to 
sasvim dobar, dapače sveti čin. Bog je tako htio, kad je 
prvom ljudskom paru u zemaljskom raju dao nalog: »Ra¬ 
đajte i množite se! Napunite zemlju!« Sveto Pismo s 
pohvalom govori o tom tjelesnom sjedinjenju roditelja kad 
kaže za one koji stupaju u brak: »Bit će dvoje u jednom 
tijelu!« Ali bi bio težak grijeh, kad bi to učinile dvije osobe 
koje nisu vezane sakramentom ženidbe. Na to one nemaju 
pravo. 

Eto to je tajna stvaranja života! Ponovo ti ističem kako 
je to sjedinjenje oca i majke nešto časno i čisto. To poštuju 
svi ozbiljni ljudi, a napose to cijeni Bog. Svi smo mi tako 
započeli svoj život! Ipak o tome dječaci i mladići govore 
tolike prostote, misle da je spolni život u sebi nešto nisko. 
Nitko im na žalost nije o tome rekao pravu istinu. Ti sad 
to razumiješ. Svoje kolege pokušaj prijateljski uputiti. Ako 
ne uspiješ, izbjegavaj ih! 

No još ti nisam rekao sve. Ako se otac i majka malo 
dublje zamisle, smiju si sa svetim ponosom reći da njih 
dvoje nisu u času tjelesnog sjedinjenja sami, nego je s 
njima netko Treći. On je kod toga prisutan. Taj treći u toj 
vezi je Bog. Ono naime, što tek čini čovjeka čovjekom, po 


čemu se razlikuje od drugih živih bića, to roditelji ne mogu 
djetetu dati: neumrlu dušu! Otac i majka daju od onoga 
sto jesu i što imaju: svoje tjelesne klice života, u kojima 
su uključene također ćud i narav budućeg čovjeka. Sam 
Bog u tom trenutku stvara besmrtnu dušu .'Tako je ovdje 
zaista sveta suradnja trojice: otac i majka djeluju zajedno 
s Bogom da jedan novi čovjek dobije život. Svaki je čovjek 
postao tako! Jedina je iznimka Isus, Božji Sin U krilu 
Djevice Marije dijete Isus počelo je živjeti bez sudjelova¬ 
nja muža. To najveće čudo dogodilo se po volji samoga 
Bog a . »Duh Sveti sići će na tebe i sila Svevišnjega će te 
osjeniti. Zato će se Sveto, što će se od tebe roditi zvati 
Sin Božji.« ’ 

Sakramenat ženidbe 

Znam da ćeš s pravom pitati: zašto kršćanin ne smije 
postati otac odnosno majka prije nego stupi u brak? 

Zato što se njih dvoje u tom činu ljubavi trebaju jedno 
drugome potpuno i zauvijek darovati spremni da prime 
dijete i da se za njega žrtvuju. U tome im treba posebna 
Božja pomoć da bi mogli biti vjerni preuzetim obavezama. 

Kao što je svećenik posvećen sakramentom svetog 
reda, da može stalno prenositi božanski život, tako su se 
otac i majka posvetili jedno drugom sakramentom ženidbe, 
da dostojno prenose ljudski život. Kroz cijeli bračni život 
dobivat će po tome Božju pomoć. Sakramenat vjenčanja 
ja za njih novi izvor Božje snage, koja će kao potok teći 
kroz cijeli njihov život. Kad oni odlučuju da dadu život 
djetetu, majka dobro zna kakve će joj to brige i teškoće 
donijeti (zbog toga mnogi oženjeni ljudi neće imati djece). 
Otac zna da će morati više raditi, da bi zadovoljio svim 
materijalnim potrebama obitelji koja se povećava. Snagu 
da prime tu žrtvu na se dat će im Bog snagom sakramenta 
braka. Po tom sakramentu njihov život u obitelji postaje 

im zaslužan. Po međusobnoj slozi, požrtvovnosti, po tjele¬ 
snom sjedinjenju kao i po svim žrtvama za djecu oni 
postaju Bogu draži, umnožava se u njima posvećujuća 
milost. To je njihov put k Bogu. 

Po volji Božjoj, koju je on izrekao u raju, a koju je 
IsuS uspostavio i potvrdio, brak između muža i žene je 
nerazrješiv. Za one koji su primili sakramenat ženidbe 
nema rastave braka! Crkva u svojoj dugoj povijesti nikad 
nije razriješila valjani brak, sklopljen pred oltarom. Ona 
to i ne može. Ta strogost Crkve je spas za supruge, a 
napose za djecu, koja po tome imaju osiguranu zaštitu i 
odgoj kroz duge godine mladosti. 

Ipak tako često čitamo o rastavama braka. No tu se ne 
radi o crkvenoj rastavi, nego o građanskoj. Svi naime, koji 
žele sklopiti brak, moraju to učiniti i pred državnim 
matičarom.To za njih ima pravne posljedice: žene dobivaju 
muževo prezime, uređuju se imovinske prilike i štošta 
drugo. Ako država takav brak rastavlja, onda rastavlja 
samo ono što je povezano s građanskim brakom. Pred 
Bogom su oboje vezani, dok ih smrt ne rastavi. 

Dostojanstvo očinstva 

Pomisli što znači za jednog oca kad prvi put drži u 
svojim rukama dijete za koje može reći: »To je moje 
dijete! Bez mene njega ne bi bilo. Bog mu je poradi mene 
dao besmrtnu dušu. Krist se je i za ovo moje dijete 
žrtvovao. On ga je odredio za vječnu sreću! ...« 

Kad bi ti mogao s takvim velikim poštovanjem misliti 
na dostojanstvo očinstva. Kamo sreće da iz tvoje duše 
izblijede sve niske misli i proste riječi koje si na ulici i među 
prijateljima čuo o tome! 

Pomisli da si vjerojatno i ti određen da jednom postaneš 
otac, da darivaš život budućim stanovnicima zemlje i 


J 1 ^’ T 1 ćeš v tu SV ?J U djecu odgajati da postanu ljudi i 
kršćani, kao što su i tebe tvoji roditelji odgajali. 

Ne zaboravi ipak da čovjek može davati samo ono što 
sam ima. Moraš se zato već izdaleka pripravljati na 
dostojanstvo očinstva, koje te čeka. Bog te poziva da 
sudjeluješ s njime u nastavku njegova stvaranja, zato si 
osobno odgovoran za ono što ćeš biti sutra. A kako da se 
za to spremiš? 

Čovjek kako ga je Bog u stvaranju zamislio nije bio 
podložan besramnim željama i strastima. Bio je gospodar 
nad sobom i gospodar cijele prirode. Po istočnom grijehu 
je ušao u njega nered, buna i strast. I u svetom djelu 
davanja života čovjek je postao rob svoje seksualne strasti 
ux nagona. Zato nam je Bog došao u pomoć. Isus Krist je 
sisao među nas da nas oslobodi. Htio je da u nama opet 
zavlada red, da postanemo svoji gospodari i Božji prijatelji. 
Dao nam je zato deset uputa: Deset zapovijedi Božjih 
Prve tri nam ukratko govore: Poštuj Boga, njegovo sveto 
ime i svetkuj njegov dan!Time uspostavljamo poremećeni 
odnos prema Bogu. Ostalih sedam nas poziva da unesemo 
red i sklad u svoj vlastiti život i u odnos s ljudima. 
Četvrtom nas Bog zove da one, koji su nama dali život 
poštujemo i volimo. Petom traži da štitimo svoj i tuđi život.' 
Šestom i devetom Bog traži da poštujemo tijelo, njegove 
životne snage, bračnu ljubav i tajnu davanja života. Traži 
da vladamo spolnim nagonom i da mu u životu dademo 
mjesto, koje je On zamislio za dobro čovjeka u skladu s 
čitavom čovjekovom ličnošću. Za mladića to znači da mora 
sačuvati uzdržljivost i stid, da mora obuzdati spolni nagon 
i da mora poštovati djevojke i žene. Sedmom i desetom 
zapovijeđu trazi Bog da uspostavimo red i pravednost u 
stjecanju i posjedovanju imetka. Osmom nas upućuje da 
govorimo istinu, jer bez toga nema zajedničkog života 
dostojna čovjeka. 

Evo vidiš kako ćeš se spremiti za veliku ulogu očinstva. 
Moraš se razviti u skladna čovjeka, gospodara nagona, 
Božjeg prijatelja. 6 

Molitva za oca 


Oče naš, koji si na nebesima, Ti si mojem ocu na zemlji 
dao časnu ulogu da bude Tvoj suradnik u stvaranju mog 
života. I njemu kao i majci dugujem svoj život. Kako 
moram biti zahvalan svome ocu! Malo mislim na brige koje 
ga muče zbog mene. Odviše lako držim da mi mora dati 
ono što od njega primam. - Olakšaj mu brige koje zbog 
mene nosi! A mene prosvijetli da bolje shvatim što sve 
dugujem svom ocu. Svojim vladanjem, svakidašnjim radom 
želim mu iskazati zahvalnost, da ga tako ohrabrim u 
njegovom velikodušnom žrtvovanju za mene. 


TI I TVOJE TIJELO 

Godine u kojima se sada nalaziš najvažnije su godine 
tvoga života. Prestaje djetinjstvo i ti sada moraš duševno 
i tjelesno dozrijevati da postaneš odrastao čovjek. Zato i 
zovu godine od 13. do 20. godinama dozrijevanja. U tebi 
se bude nova nepoznata čuvstva, želje i nagoni. Teško ti je 
slušati, pogotovo kad roditelji s tobom postupaju još kao 
s malim dječakom. Drugi te ljudi često više ne razumiju, 
ali razumiješ li ti sama sebe u tim godinama? Sad bi vikao 
i pjevao da se čuje do neba, a sad ši opet žalostan do smrti. 
Sad ne možeš živjeti bez društva, a onda opet tražiš 
samoću. Nestalo je bezbrižnosti djetinjstva. Moraš se 
boriti s dosad nepoznatim teškoćama i ti se pitaš, što se to 
sa mnom zbiva? 

I u tvom tijelu i u duši zbiva se proces dozrijevanja. 
Zbog toga si zbunjen i zabrinut. Zato ćemo sada najprije 
promotriti pojave tjelesnog dozrijevanja. 

Izvor tvoje muževne snage 

Već smo u prijašnjem poglavlju govorili o značenju 
spolnih žlijezda. Osim toga što stvaraju sjemene stanice 
koje čovjeka osposobljavaju da daje drugima život, one 
imaju još jednu drugu zadaću koju vjerojatno još ne 
poznaješ. Spolne žlijezde stvaraju tvari, koje prelaze u krv, 
a s krvlju struje čitavim tijelom i čine da se mladić malo 
po malo razvije u muža. To su hormoni. Tako možeš s 
pravom reći da su spolne žlijezde izvor tvoje muževnosti. 

Da jasnije vidiš od kolike su važnosti ove spolne 
žlijezde za tvoj razvitak, pokazat ću ti na ovom primjeru: 
uzmimo da su kod neke nesreće jednom dječaku spolne 
žlijezde teško povrijeđene da ih liječnik mora izvaditi. Što 
će se dogoditi? Dječak će rasti naravno dalje, on biva već 
i stariji, ali nikad neće biti pravi muž, neće nikad govoriti 
dubokim muškim glasom. Njegovo lice ostat će mekano i 
okruglo, nikad neće imati pravi muževni izgled. Neće mu 
rasti brada i neće se trebati brijati. Čitavo njegovo biće 
neće biti muževno. A dakako da neće nikad moći biti otac. 
Budući da su, evo, te spolne žlijezde tako važne za svakog 
čovjeka, ti i sam zaključuješ s kakvom ozbiljnošću treba 
na njih gledati. 

Svaki mladić kad uđe u godine dozrijevanja, doživljava 
neke pojave koje ne razumije. Hormoni, koji prelaze u krv, 
često ga uznemire tako, da se muški ud ukruti jer se napuni 
krvlju. To je sasvim normalna pojava koju i drugi mladići 
doživljavaju i koju ti nikako ne možeš spriječiti. Nemoj se 
zato uznemiravati, pusti neka to uzbuđenje prođe, izbjega¬ 
vaj nepotrebno doticanje i bavi se svojim poslom! 

Mnoge mladiće još više uznemiri i muči jedna druga 
pojava, koju nikad prije nisu doživjeli. Noću se iznenada 
probudi i opazi, da se iz njegovog spolnog organa izlučila 
neka tekućina. Čas prije osjećao je u snu neku ugodnost i 
pritom je možda nešto uzbudljivo sanjao. Što se dogodilo? 
Zar je zgriješio? - Nipošto! To je sasvim naravna pojava, 
koju će on od sada u kraćim ili duljim razmacima opet 
doživljavati. To je noćna polucija. U tvom tijelu naime 
spolne i druge žlijezde stalno proizvode svoje sokove. Tada 
si sama narav pomaže tako da noću, u snu izlučuje suvišak. 
Ne trebaš se, dakle, strašiti. Naprotiv mirno samom sebi 
reci: evo, polako postajem muž. Bog mi povjerava snagu 
davanja života. 


Poštuj svoje tijelo 

Uvjerio si se da treba poštivati spolne organe. Znaj k 
tome, da su ti organi veoma nježni i osjetljivi. Ne valja ih 
dirati i uzbuđivati bez razloga. Osim toga, uzbuđujući ih, 
mi budimo u njima napetost i ugodnost, a u duši želje, 
strasti, ili nagone, kojima nismo posve gospodari. Evo tu 
su razlozi da postupaš sa svojim tijelom stidljivo. 

Što je stidljivost?To je poštovanje, koje čovjek osječa 
prema tim organima, da ih nepotrebno ne otkriva, ne 
uzbuđuje ih, ne igra se s njima. To je neka uzdržljivost i 
oprez, koji ga čuvaju od takvih čina. Ne zato što bi možda 
ti organi bili zli ili sramotni. Ne, oni su časni kao i čitavo 
tijelo, koje je stvorio Bog. Nego zato, jer su za čovjeka u 
mladosti i kasnije tako važni kao izvor njegove muževne 
snage. Zato, jer pripadaju njegovu najintimnijem privat¬ 
nom životu kao neka svetinja njegova tijela, zato ih u 
poštovanju krije pred pogledima drugih. Zato jer ni u sebi 
ni u drugima ne želi buditi strasti, koje slabog čovjeka 
navode na grijeh. - Evo zato napose pazi da se ne igraš s 
tim organima dok držiš ruke u džepovima, noću kad legneš 
spavati, jutrom kad se probudiš u toplom krevetu. 

A s druge strane, nemoj biti plašljiv i čuvaj se krive 
sramežljivosti! Ako bi kod tjelesnog vježbanja, plivanja, 
vožnje biciklom nastala ista pojavao kao ona, koju si 
doživio noću, onda to nije, naravno, nikakav grijeh, ako ti 
nisi htip u tome uživati. Što je potrebno za čistoću tijela i 
spolnih organa, to čini naravno, kao samo po sebi razumlji¬ 
vo. Nikad se nemoj spolnim organima nepotrebno igrati. 
Nikad nemoj dopustiti da ti drugi dotiču te dijelove tijela 
(osim, razumije se, liječnici u slučaju bolesti). 

Moram te upozoriti još na jednu ozbiljnu opasnost. 
Ima muškaraca, koji svoj izopačeni spolni nagon zadovolja¬ 
vaju na mladićima. Oni prvo nastoje steći njihovu naklo¬ 
nost ljubeznim riječima, malim darovima, pozivaju ih 

na šetnju ili vožnju autom, a onda ih navode na nečiste 
bludne čine. To je grijeh homoseksualnosti. Država kaž¬ 
njava zatvorom čovjeka koji je zaveo mladića. Zato kad bi 
ti se približio čovjek za koga slutiš da je takav, izbjegavaj 
ga i reci svojim roditeljima. 

Još ću te na nešto upozoriti. Neki mladići često osjećaju 
svrbež u predjelu spolnih organa, iako ih redovito peru i 
drže higijenski čistima. Ne treba se uznemiravati. Evo o 
čemu se radi. Na kraju uda, pod kožom, ima malenih I 

žlijezda, čije izlučivanje može biti preobilno kao što se to 
događa koji put sa žlijezdama na usnom vodu. Izlučene 
tvari se skrutnu i nije lako odstraniti svrbež. Ako je kod 
tebe tako, reci jednostavno liječniku i on će ti dati mast, 
koja će to olakšati, ili će učiniti mali operacioni zahvat, 
koji će te zauvijek riješiti te brige. Neki mladići osjećaju 
teškoću u borbi za svoju uzdržljivost i čistoću najviše zbog 
toga. Ništa lakše nego ukloniti te teškoće. 

Znaj, kad god naiđeš na bilo kakvu poteškoću u ovom 
području, bez uznemirivanja pitaj za savjet bilo roditelje, 
bilo liječnika ili svećenika. Najčešće ćeš dobiti odgovor 
koji će te brzo smiriti. Nemoj se zatvoriti u sebe, mučiti se 
u svojoj osamljenosti i trpjeti zbog stvari, koje se lako 
mogu riješiti! 

Nagon i naslada 

Spomenuli smo malo prije nagon. Što je to? 

Dok životinja slijedi svoj instinkt i ništa drugo ne zna, 

Bog je stvorio čovjeka u slobodi. On se mora slobodno 
odlučiti za dobro, mora slobodno raditi za svoje vječno 
spasenje. Ipak Bog hoće i u čovjeku provesti svoje planove 
na njegovo dobro. Zato su tu nagoni, koji čovjeka navode 
na različite čine i koje on kao razumno biće mora na pravi 
način zadovoljiti. Pomisli samo na nagon za slobodom, 

koji zatvorenika tjera da se svim sredstvima domogne 
slobode. Ili predstavi si, kako se za brodoloma ljudi bore 
za goli život, a za vrijeme gladi za komad kruha - tjera ih 
na to nagon za samoodržanjem. Od svih nagona najjači su 
nagoni za samoodržanjem i spolni nagon. 

Nagonom za hranom Bog hoće postići, da čovjek ne 
izgladni. Kad ne bi bilo nagona za hranom, mnogi lijenčina 
ne bi htio uopće ništa raditi, ne bi imao šta jesti i njegove 
bi sile oslabile, konačno bi morao umrijeti. Ah nagon za 
hranom ga opominje osjećajem gladi da uzme hranu i tako 
uzdrži svoj život. K tome u normalnom slučaju nije nam 
teško jesti, ne moramo se na to prisiliti. Naprotiv, kad si 
predstaviš svoje najmilije jelo, već ti na samu pomisao 
dođe slina u usta i ti osjećaš veliku »želju« za jelom. S 
jelom je, dakle, Bog povezao osjećaj naslade, koji tjera 
čovjeka da se hrani. Nije nikako grešno »s nasladom« jesti, 
ali zaista ponizuje čovjeka, ako nije gladan, pa i dalje jede 
»iz naslade«, samo da jelom zadovolji nagon, ili da iz 
naslade jede iako osjeća da mu to već škodi. Jesti bez 
kontrole, neumjereno je, »životinjski«. No to je krivo 
rečeno, jer životinje neće jesti više nego što im je potrebno. 
Pokušaj siliti psa da jede kad više ne osjeća glad, da pije 
kad nije više žedan. Čovjek, dakle, koji postaje rob svoga 
nagona i ne radi po razumu, ponizuje se ispod životinje. 

Kad ne bi bilo spolnog nagona, mnogi se ne bi ženili ni 
udavali, jer je velika briga i muka odgajati djecu. Zato je 
Bog dao čovjeku spolni nagon da ga dovede u brak. U tom 
nagonu su sadržane tri težnje: težnja za tjelesnim spolnim 
zadovoljenjem, težnja za duševnom srećom u ljubavi i 
želja za djecom. Mladić koji u godinama dozrijevanja 
počinje osjećati svoj nagon, već osjeća, a kroz život će to 
još jasnije vidjeti, kako je u njemu po naravi najjači 
izražena težnja za tjelesnim zadovoljenjem. Ona je u 
njemu mnogo jača nego ostale dvije težnje spolnog nagona. 

Biolog Hermann Muckermann usporedio je tjelesni 
nagon sa snagom vodene bujice. Ako budno na nju pazimo 
i steknemo nad njom vlast, onda je dobra, onda nam 
koristi. Izmakne li našoj vlasti i kontroli, možemo prouzro¬ 
čiti veliki nered i nosi nam propast. Sigurno si vidio branu 
kakve hidrocentrale, barem na slici ili u filmu. Divlji potok 
valja se nizbrdo, nosi kamenje, dere obale, no brana ga 
zaustavlja, on se smiri u velikom bistrom jezeru koje je 
nastalo iza brane. Mnoštvom skupljene vode čovjek vlada, 
tjera je kroz turbine i pretvara u električnu energiju. Tako 
ta voda služi čovjeku. Ali kad bi zbog kakvog potresa brana 
pukla, voda bi provalila svom snagom, poplavila cijeli kraj, 
potopila ljude, porušila naselja. Prirodna snaga vode sad 
više ne služi na dobro, jer je čovjek izgubio nad njom vlast. 
Tako je i sa spolnim nagonom. Ako ga imaš u vlasti, služi 
tebi i tvom potomstvu na korist i izvršuje se veliki Božji 
plan. Ako on vlada tobom, onda ti je samo na štetu, a time 
si poremetio i Božje planove. 

Zloupotreba spolne snage 

Upotreba spolne sposobnosti dopuštena je prema Bo¬ 
žjoj odredbi samo u braku. Tu čovjeku donosi blagoslov. 
Zloupotreba spolne snage grijeh je protiv Boga i čovjekova 
nesreča. 

Tako je težak prekršaj kad dvoje mladih neoženjenih 
osoba, tjerani strašću, čine zajedno ono što je dopušteno 
samo u braku. Isto tako je zlo, kad to čini oženjen čovjek 
s tuđom ženom ili neudatom osobom. Ovdje se spolna 
snaga ne upotrebljava po Božjem planu i za čovjekovo 
dobro, zato je teški grijeh. 

No moram još posebno nešto reći o zloupotrebi spolne 
snage, u koju mladići upadaju kad svojevoljno toliko 
uzbuđuju spolne organe da dođe do izbacivanja sjemena. 

To se zove samozadovoljenje, masturbacija ili svojevoljna 
polucija. Nemoj se nikada predati takvoj nasladi i rasipati 
sile koje tvoje tijelo treba za svoj razvitak. Nije istinito što 
neki tvoji drugovi tvrde, da to nije ništa, da se to može 
činiti bez ikakvih posljedica. Istina je ovo: ako netko često 
popušta toj zloj navici, može si nanijeti veliku i dugotrajnu 
štetu. Možda to neće naškoditi njegovom tjelesnom zdrav¬ 
lju, ali duševnom hoće. Neminovno će postati sebičnjak. 
Za cijeli će se život onesposobiti da iziđe iz sebe, zavoli 
ljude, doživi sreću ljubavi, sreću međusobnog darivanja, u 
čemu je zapravo i bit bračne sreće. Takav obično izbjegava 
društvo, uvlači se u se i stidi se svoga grijeha. Osim toga 
zbog neprestanog popuštanja nagonu njegova volja oslabi. 
Postaje slabić. Često se to opaža na njemu izvana: ne može 
se više posvetiti nekom ozbiljnom radu, školskom i izvan¬ 
školskom, športska sposobnost mu slabi (čuo si, da se za 
vrijeme olimpijskih natjecanja svi moraju uzdržavati, čisto 
živjeti, i zato muški i ženski natjecatelji žive odvojeno!). 
Uz to mu savjest ne da mira i sam se sebi pričinja 
bezvrijedan i jadan. Počinje sumnjati u sebe, da manje 
vrijedi od drugih ... Ako se potpuno preda toj zloj navici, 
vjera mu brzo postaje teretom jer ga opominje. On 
zapušta molitvu, izbjegava nedjeljnu misu, propušta prima¬ 
nje sakramenata, a upravo bi mu oni dali snage da pobijedi 
naviku. I tako njegova duša na kraju postane kao neka 
pustinja. Ima mnoštvo takvih primjera. 

Što se tiče tvoje kršćanske vjere, znaj da ona uvelike 
ovisi o tvojoj borbi za čistoću. Dadeš li se konačno svladati 
u toj borbi, ti ćeš i nesvjesno bježati od Boga. Takvi često 
posve napuste vjeru. Mnogi od njih priznali su to, kad su 
se kasnije u životu ipak vratili. Tako piše francuski pisac 
Fran^ois Coppee: »Otvoreno priznajem da me je od 
kršćanskog života odvratilo lutanje mojih mladenačkih 
godina i strah od iskrene ispovijedi. Ima ih mnogo koji su 
u sličnom položaju. Ako su iskreni, zajedno će sa mnom 

priznati da ih je u početku odvratila od religije jedino 
stroga zapovijed koju daje vjera svakome protiv nećudored- 
nosti, i da su zatim osjećali potrebu tu svoju nećudorednost 
opravdavati razlozima iz tobožnje znanosti i filozofije« (La 
bonne souffrance, 5). Louis Bertrand, promatrajući tu 
pojavu, veli u životopisu sv. Augustina, koji je i sam do 
obraćenja bježao od Boga robujući strastima: »Povijest sv. 
Augustina ponavlja se u svakom od nas: gubitak vjere 
uvijek je u vezi s buđenjem strasti. Ne odvraća mladića od 
Boga razum, već tijelo. Nevjera pruža samo izlike novom 
načinu života.« Tvoja čistoća, pobjeda nad spolnim nago¬ 
nom je put da se utvrdiš u vjeri, a tvoja vjera je sredstvo 
da pobijediš spolni nagon! 

Kako se treba boriti 

Bez borbe nema ništa! Sama odluka obično nije dovolj¬ 
na. Treba se dan za danom mučno i junački boriti. No 
unatoč toj borbi mnogi mladić veoma malo uspijeva. Tome 
su dva razloga: 

Mnogi mladić zbog neprestanih kušnja postaje malodu- 
šan. Napose, on sve teže razlikuje što je napast a što 
pristanak. Moraš se pomiriti s tim da će se napasti ponovo 
vratiti unatoč tvojoj dobroj volji. I najveći sveci su bili 
napastovani, ne samo katkada, nego danima i godinama, i 
više nego drugi ljudi. K tome znaj da napast po sebi nije 
grijeh. Ni najgora nečista napast nije još grijeh. Nema 
grijeha bez pristanka! Tko se napasti opire postaje jak, 
Bogu drag, zaslužuje nebo. Grijeh bi bio ići za napašću, 
izazivati je i u njoj tražiti grešni užitak. Kad bi netko svoje 
lice i ruke namazao medom, naravno da bi bio kriv ako ga 
muhe salijeću. Tako je isto i onaj koji traži društvo 
prostaka, koji skriva u svojoj sobi besramne ilustracije, 

slike i knjige, ide gledati besramne filmove, odgovoran za 
napasti koje tako izaziva i za grijeh koji zatim slijedi. 

Drugi razlog neznatnog uspjeha je taj, što većina 
mladića ne zna, kako se u napasti treba vladati, koja 
sredstva treba primijeniti da mognemo zavladati samim 
sobom i ostati čisti. Zato ti savjetujem: 

Prvo, napast odbij! Nije dosta samo odbijati, jer će 
se ona ponovo vratiti, nego je odbij tako da se odmah 
zabaviš nekim poslom, zaokupiš svoje misli nečim što će 
te obuzeti. Na primjer, ti učiš i u času sanjarenja pojavi ti 
se neka grešna misao ili želja. Ako se ne možeš odmah 
zadubsti u učenje sjetivši se da ćeš sutra odgovarah za 
ocjenu, onda se prošeći sobom fićukajući, rastegni mišiće 
kojom gimnastičkom vježbom, nekoliko puta kod prozora 
duboko udahni, ili ako si glazben, sjedni za klavir, odsviraj 
nekoliko taktova... Sve će to uzgibati tvoju krv, ubrzati 
disanje, odmoriti duh, provjetriti tvoju maštu! Ti veliš da 
te zle misli i predodžbe muče najviše navečer, dok ležeći u 
krevetu čekaš san. I tu ima lijeka da ih uspješno protjeraš. 
Ako si oduševljeni nogometaš, predstavi si da gledaš 
utakmicu dviju momčadi, a ti si sudac ili radio-reporter ... 
Ili si predstavi da voziš bicikl i da si dospio među tramvaj 
i auto. Treba dobro manevrirati da ne dođeš pod točkove... 
Ili si padobranac i pao si u kraj koji dobro poznaješ, a 
trebaš doći u mjesto da te nitko od stanovnika ne opazi. 
Kojim putem treba krenuti?... Ili si predoči da si monter 
pa si postavio na tvornički dimnjak gromobran i sad se 
spuštaš po izvanjskom dijelu dimnjaka preko 200 stepenica. 
Silaziš i brojiš: 199, 198, 197 ... Prije nego dođeš do sto, 
vjerojatno ćeš već zaspati. Zacijelo ćeš sam izmisliti i 
mnogo zanimljivije načine da ne moraš misliti baš na ono 
na što te napast navodi. 

Drugo, o t v r d n i! Ne smiješ biti mekušac! Ti se 
diviš pobjednicima u športu, zavidiš im na uspjesima. Ali 

pomisli kako su dugo oni za te pobjede - trenirali! Da i ti 
postigneš vrhunske rezultate u vladanju samim sobom 
moiaš trenirati. Kako? Poeni s malim vježbama. Pokušaj 
se koji put odreći nečega što je dopušteno! Ne moraš 
vidjeti svaki film, ne moraš kod svake slastičarne stati, 
svaku zanimljivu knjigu čitati, u svaki izlog zaviriti. Mnogo' 
toga, naime, što mi danas vidimo i čujemo, draži naše 
strasti (golotinja u modi, filmu, na televiziji...). Čovjek 
moia postati sposoban da sobom u tome gospodari. Sigur¬ 
no, ne možeš ići ulicom zatvorenih očiju i ušiju. Ako štošta 
moraš vidjeti, ipak moraš pokušati da mnogo toga i 
previdiš. Ako mnogo toga moraš čuti, nastoj da nešto 
prečuješ. Čitajući zanimljivu knjigu pokušaj prestati na 
najzanimljivijem mjestu, i tek sutra nastavi čitanjem. 
Zašto to? Da to budeš kadar učiniti, ako te usred čitanja 
zamoli za uslugu majka ili prijatelj ili ako, čitajući naiđeš 
na nešto nepristojno... Imaš li toliko duševne snage da 
samoga sebe prisiliš da prvo svršiš školske poslove, a tek 
onda da se zabavljaš ili čitaš? Vježbaj se u tome. ... I 
pušenje spada ovamo. Zlo je, ako se mladić nikako ne 
može svladati te postane rob cigareta. Uvijek se pitam, 
može li se čedan mladić svladati u mnogo težim stvarima, 
kad u ovoj stvari ne može biti svoj gospodar? 

Treće sredstvo je rad. Besposlica je izvor napasti, a 
rad te čuva u dobru. - Jesi li zauzet za svoj školski rad ili 
čekaš da te nastavnik natjera na učenje? Da li učiš iako se 
nadaš da te sutra nitko neće pitati? A kako provodiš svoje 
slobodno vrijeme? Dobro je da imaš kakav omiljen posao 
hobi, kojim ćeš ispuniti napose blagdanske dane i svoje 
praznike. To je nogomet, stolni tenis, modeliranje, skuplja¬ 
ju® maraka, glazba, čitanje knjiga... Ako je to nešto još oz¬ 
biljnije, kao proučavanje botanike, povijesti svoga grada 
dopisivanje na stranom jeziku... još bolje! I drugovanje s 
prijateljima i kolegama će ti pomoći da ne utučeš slobodno 
vrijeme u besposlici i sanjarenju koje zna biti opasno. 

Četvrto, nipošto ne zaboravi vrhunaravna sredstva m i- 
1 o s t i, koja ti po nalogu Kristovom daje Crkva. Bez njih 
nećeš uspjeti. Približi se što više Isusu Kristu. On mora 
postati tvoj veliki Prijatelj. Njemu povjeri svoje brige, 
sumnje i razočaranja. On će ti pomoći u svim pogibeljima 
tvoje mladosti. S njim ćeš biti jači u svojoj borbi za čistoću 
duše i tijela... TI znaš iz Svetog Pisma, kako je Krist za 
svog zemaljskog života upravo mlade osobito volio. I tebe 
Krist pozna p° imenu. On te ljubi i podupire svojom 
milošću, jer je on i danas među nama, iako na drugi način. 
Moli se redovito Njemu, svom najboljem Prijatelju. Ako 
u slabosti svojoj padneš, idi što prije na svetu ispovijed. 
Ne čekaj na zajedničku pričest svoje vjeronaučne grupe. 
Nemoj nikada zaspati sa sviješću da ti je na duši kakva 
teška krivnja, nego prije toga probudi savršeno pokajanje. 
Upravo tada traži od Krista snagu. Bilo bi zlo, kad bi 
mladići, koji su kao djeca često išli na pričest, kasnije sve 
manje i manje pristupali stolu Gospodnjem. Komu je 
snaga svete pričesti potrebnija: djetetu od osam godina ili 
mladiću od šesnaest?... Pričest nije nagrada za dobre, 
nego prije svega pomoć i snaga onima koji se bore! 
Redovito pričešćivanje će ti zato olakšati borbe. 

Izaberi stalnog ispovjednika, svog savjetnika, svog »čo¬ 
vjeka povjerenja«, prijatelja, s kojim ćeš moći otvoreno 
raspravljati i izvan ispovijedi. Varaš se, ako misliš da će te 
svećenik manje cijeniti, jer imaš napasti, a napose ako si 
P ao - Naprotiv, on je sretan što se namjerio na pravog 
mladića koji hoće da se digne i nastavi borbu. Svećenik će 
te primiti kako bi te primio Isus, koji je dobar Pastir. 
Savjetovat će te, poduprijet će te u tvojim nastojanjima, a 
napose on će znati tvoj život i tvoje mlade sile upravljati 
prema nečemu za što je vrijedno živjeti. 

Na kraju, pokazat ću ti još jedno sredstvo, koje su toliki 
mladići prije tebe pronašli kao izvanredno. Oni su se često 
obraćali u svojim borbama za čistoću Blaženoj Djevici 

Mariji. Govorili su joj iskreno, kako im je srce kazivalo. 
Čuj jednu takvu molitvu, preko koje govori mlada duša: 
»Majko! Želim ostati čestit, ali me salijeću napasti kao i 
sve mlade. Da budem što jači, posvećujem Ti svoje tijelo 
i sve njegove životne snage, za koje osjećam da vriju u 
meni. Posvećujem Ti svoju maštu, koja tako često zaluta. 
Neka bude tvoje posebno vlasništvo, i u času kad se u njoj 
pojave zle misli i želje, svrati moje misli na nešto plemenito 
i dobro«... Pokušaj i ti slično moliti, doživjet ćeš što su i 
oni doživjeli. 

Evo, tako se vladaj u napastima. Tako se bori, i sigurno 
ćeš pobijediti. 

Ne gubi srčanosti 

Slušajući ova razlaganja možda si u sebi malodušno 
zaključio: »Ni ne pokušavaj da se pridignes, ti si izgubljen. 
Nikad se nećeš izvući! Pokušavao si do sada, pa si doživio 
poraz. Zašto da ponovo pokušavaš? Ti nisi rođen za 
junaka! Uvijek ćeš biti slabić. Uostalom, i drugi griješe, i 
više od tebe!« 

Ovako malodušnom mladiću odgovorio bih: »Nitko se 
nije rodio junak, junaci postaju! Dokle god je čovjek živ, 
nije izgubljen! Samo onaj, koji ima snage da se uvijek 
nanovo diže, konačno će ustati. A tuđa bol ne liječi moje 
rane. Neće meni biti zato lakše što su i drugi u istom zlu! 
Zamisli se u ovo i počni borbu.« 

Ti možda nisi tako malodušan, ali ti se često čini da se 
boriš bez ikakvog uspjeha. — Velim ti: Ne smiješ biti 
malodušan. Nemoj misliti da je čitava borba bila uzaludna 
ako si nakon dva ih tri tjedna unatoč svojoj dobroj odluci 
opet pao u grijeh. Štoviše, veseli se, ako si možeš reći, da 
je bilo barem nešto bolje. Ako bi možda opet pao, ne 


smiješ nikada očajavati. Još uvijek nije sve izgubljeno. I 
ako deset puta padneš, ti ćeš opet deseti put ustati. Potraži 
si stalnog ispovjednika u kojega imaš povjerenja i s kojim 
možeš otvoreno govoriti, kojiput i izvan ispovijedi. To će 
ti pomoći. ... Ti si tako dugo čist mladić kako se dugo 
svjesno boriš za svoju čistoću. Volja, nastojanje tu najviše 
odlučuje. Zar ti ne poštuješ vojnika, koji se hrabro bori, 
ranjen pada i opet ustaje i dalje se hrabro bori? Unatoč 
svim porazima, ako se samo časno boriš, u tebi će čak 
porasti unutarnja snaga i čvrstoća karaktera. »I ako te 
posljednji dan ne zateče kao pobjednika, barem će te 
zateći kao borca, a ne kao onoga koji je podlegao i predao 
se.« Sveti Augustin, koji je to rekao, dugo se prije svoga 
obraćenja borio protiv svoje bludnosti. 

Koji put sam čuo od mladića ovu izjavu: »Ali, velečasni 
oče, ja to nisam zapravo htio!« Zaista se može dogoditi da 
to i nije svaki put teški grijeh. Za smrtni grijeh se naime 
traži troje: da je stvar važna, da smo svjesni što činimo (i 
to prije grijeha), i da potpuno pristajemo. Upravo ovo 
posljednje često djelomično nedostaje. Dogodi se, na 
primjer, mladiću nagle ćudi, koji je još ujutro odlučio da 
nipošto ne popusti srdžbi, da negdje poslije podne sretne 
kolegu, koji ga razdraži. On skoči i ošamari ga. Odmah se 
razabere i rekne sam sebi: »Što sam to učinio! Ja to zapravo 
nisam htio«. Tako slično se zna dogoditi i kod grijeha 
nečistoće. To u ispovijedi jednostavno reci, a je li to teški 
grijeh, to prepusti Bogu, koji najbolje znade koliko si 
pristao i sagriješio. 

Možda spadaš među one mladiće koji si jako predbacu¬ 
ju što ih je netko na taj grijeh naveo ih su još kao djeca u 
neznanju u nj upali. Baci tu brigu s duše! Možda uopće za 
to nisi bio kriv. Glavno je da se sada oslobodiš tog tereta na¬ 
vike. Ustrajno se svladavaj, redovito ispovijedaj i pričešćuj. 
Dokle god se boriš, nemoj se zbog svoje slabosti smatrati 
zlim. Nemoj se bojati, da se taj grijeh na tebi »vidi«. Što se 

na tebi vidi, to je cjelokupni smjer tvog nastojanja i borbe. 
A on je usmjeren na čistoću. Dokle god se boriš, ne trebaš 
ni pred kim oboriti oči. Tvoje oko smije gledati bistro i jas¬ 
no, jer je upravljeno Kristu. Vjeruj da Bog tebe koji se oti¬ 
maš starim grešnim navikama i iza svakog pada iskreno 
utjćčeš Njemu, ne voli manje nego onoga koji takve borbe 
uopće nema. 

Ako bi ove retke čitao mladić za kojega grijeh jedva 
što znači, koji se bez borbe predaje svojoj napasti,^ koji 
popušta uzde svakom svom hiru i spolni nagon uopće ne 
obuzdava, koji čita pornografske romane i revije te guta 
takve filmove, a razgovori koje vodi puni su prljavštine, 
takvome bih ozbiljno rekao: »Stani, promisli kuda te to 
vodi! Zle će se posljedice sigurno pojaviti. Postat ćeš rob 
nagona, a to je daleko od sreće. Nije kasno da sada počneš 
borbu za slobodu i plemenitiji život! Ako su toliki uspjeli 
i uspijevaju na tom bojnom polju zašto ne bi i ti? 

Raširi svoju dušu 

Imao bih ti još mnogo toga reći i savjetovati, ali radije te 
upućujem na svećenika, kojem ćeš se povjeriti kao svom 
prijatelju. Reci mu da si čitao ovu knjižicu pa mu ispričaj 
kako se boriš i na koje poteškoće si naišao. On će ti mnogo 
bolje moći odgovoriti, što je najbolje činiti u tvom slučaju. 
Susret s njim bit će za te uvijek ohrabrenje. Samo najprije 
budi ti hrabar da mu se približiš i zamoliš ga da ti bude 
savjetnik. 

Ako si dosad živio sam ili nisi imao dobrog društva, 
svakako što prije nađi društvo čestitih mladića koji u svojoj 
mladenačkoj radosti žele biti i Božji. Naći ćeš ih u 
vjeronaučnoj grupi, u pjevačkom zboru... U takvom dru¬ 
štvu osjećat ćeš stalno mnogo poticanja za čestit i čist život. 
Grijat ćete jedan drugog svojim velikim željama, svojim 
borbama i iskustvima. Zajedno ćete se zabavljati, čitati 


knjige, katkada zajedno moliti i poduzimati kakvu akciju 
za siromašne i zapuštene ljude. 

Da, na to te posebno upozoravam. Raširi svoju dušu, 
otvori je svim ljudima. Svi mi ljudi na zemlji smo braća i 
sestre. Bog nas poziva da se poštujemo i volimo. U dušama 
mladih sama se od sebe budi želja: kad bih mogao pomoći 
svima, kad bih u životu mogao nekome barem koristiti i 
donijeti sreću. Sjeti se, koliko je ljudi gladnih, siromašnih, 
bolesnih, koliki trpe nepravdu. Ima takvih patnika i oko 
tebe, ima ih posvuda. Otvori oči, nisi ih dosad primjećivao. 
Kad bi ti osjetio želju da im barem nešto pomogneš, i kad 
bi nekome od njih pružio pomoć, lijepu riječ i ljubav, 
osjetio bi da ti je duša procvala, da si pun neke neobične 
sreće. Osjetio bi da izlaziš iz svog malog svijeta, iz svoje 
sebičnosti. Osjetio bi da je čistoća mnogo lakša, da ima 
mnogo ljepših radosti nego što je užitak tijela! Obuzela bi 
te velika želja da napokon pobijediš svoju sitnu sebičnost 
i počneš ljudima dijeliti dobrotu i ljubav. Prva zapovijed 
nije čistoća, nego ljubav. Čistoća je put, ljubav je cilj. 
Čistoća je pobjedonosni uspon, oslobođenje duše, koja po 
tome postaje sposobna da nesebično ljubi. 


Molitva za čistoću 

Ti si me, veliki Bože, stvorio na svoju sliku. Duša i 
njezine sposobnosti, tijelo sa svojim silama i nagonima, sve 
je Tvoj dar. Daj mi da uvijek poštujem svoju životnu snagu. 
Sada shvaćam da je ona određena za veliku svrhu. Ne 
smijem je zlorabiti za sebični užitak. Ali ti, Bože, znaš i za 
napasti koje me snalaze i za borbe koje u ovim godipama 
moram izdržati. Daj mi snage da budem uvijek pobjednik! 
I kad bih možda u kojem tamnom času bio slab, Gospodine, 
povedi me natrag! 

Ti znaš da ja hoću biti vjeran. Ja želim uvijek ostati 
Tvoj! 

TI I DJEVOJKE 


Otkriće 

Znao si i dosada da uz dječake postoje i djevojčice. Ali 
do nedavno si bio zato prilično ravnodušan. Dapače, bilo 
je i vrijeme kad si držao da ti je ispod časti progovoriti s 
djevojčicom. I u svojoj umišljenosti smatrao si ih ograniče¬ 
nima, kukavicama, pa i »balavicama«. Uživao si kad bi ih, 
zadirkujući, naljutio da zaplaču. U svakom slučaju one 
nisu igrale veliku ulogu u tvom životu. 

Ali u određeno doba života sve se izmijeni i mladić 
doživi fantastično otkriće da polovina čovječanstva nije 
kao on. Otkrio je zagonetnost žene. On prema njima nije 
više ravnodušan. Počnu ga zanimati sve djevojke, a napose 
ova ili ona, na koju se slučajno namjerio. Toga dana kao 
da je u sebi doživio neki potres. Uznemiren je i ujedno 
očaran. Ona mu se dopada, zašto bi to morao nijekati? Ne 
želi ništa zla ako osjeća da ga nešto k njoj privlači. Želi je 
često vidjeti, s njom razgovarati, htio bi biti uz nju, veseli 
se njezinom pismu ili njezinoj fotografiji. A ipak osjeća da 
nije sasvim dobro ako se ovoj težnji već sada preda. Što 
se to zbiva? Kako da se vlada da bude mladić na svom 
mjestu i da jednom postane potpuni muž? 

Zakon nadopune 

U čovječjoj prirodi postoji zakon: nijedan zdravo razvi¬ 
jen čovjek ne može trajno biti sam. Čovjek je društveno 
biće. On traži nadopunu u drugom čovjeku, čezne za jed- 

nim »Ti«, s kojim želi biti povezan drugarstvom, prijatelj¬ 
stvom, ljubavlju. 

I ti si već upoznao taj zakon u svojem dosadašnjem 
životu. Vidiš ga kod svih oko sebe. Malom dječaku iz vrtića 
nije bilo milo da se igra uvijek sam, tražio je druga u igri. 
Jesu ii to bili dječaci ili djevojčice, tebi je to prije bilo 
svejedno. Drukčije je sada kad si odrastao. Tražiš prijatelja 
koji će te razumjeti. Taj mora za tebe biti nešto više nego 
što je to bio dosad tvoj drug u igri. Vas dvojica, prijatelji, 
mnogo ste toga zajedno poduzeli, ali napose, međusobno 
ste se pomagali ne samo u školskim zadaćama. Kad si ti 
bio u neprilici, on ti je pomogao. Nije htio da mu 
zahvaljuješ, jer ste bili prijatelji! Što nije mogao shvatiti 
jedan, razumio je drugi. Sve ste među sobom dijelili. 
Polako ste opažali da ste postali jedno srce i jedna duša. 
U tom ste prijateljstvu obojica bili veseli i sretni. 

Jednoga dana osjeti mladić da mu prijateljstvo sa 
njemu jednakim nije više dovoljno. On osjeća, da njegovu 
životu nešto manjka, neka nadopuna - on se ogleda za 
djevojkom. Veliko pitanje, o čijem ispravnom odgovoru 
ovisi gotovo sve, glasi: kada ću se u svom mladom životu 
smjeti predati ovoj težnji? 

Odgovorit ću ti na to kao prijatelj koji želi samo tvoje 
dobro. No moram ti prije nešto drugo protumačiti. 

Prva proljetna lasta 

Da možeš naći odgovor na to svoje pitanje, moraš prvo 
shvatiti, čemu uopće ljubav? Kakvu ulogu ona ima u 
ljudskom životu? Onda ćeš razumjeti zašto se ona sada 
pojavila u tebi. 

U tebi je počela priprava za buduću veliku svetinju 
braka. To je prva proljetna lasta. Svetinja bračne ljubavi! 
A od čega je satkana ljubav u braku? 


Njen osnovni sastavni dio jest: naklonost srca, živa želja 
svojom ljubavlju obdariti drugo ljudsko biće. Tako mladić 
želi pomoći djevojci da postane sretna, da se mogne što 
ljepše razviti, ostvariti plemenite planove. On u braku 
svojoj ženi hoće učiniti život sretnim, pazi na njene 
potrebe i želje, pomaže joj da ostvari svoje želje kao majka 
i kršćanka. Ta naklonost srca, snažna privlačnost i želja 
usrećiti - dovode zaručnika i zaručnicu pred oltar, da se 
pred Bogom združe za cijeli život. 

Njen drugi sastavni dio jest želja postati ocem ili maj¬ 
kom, posvetiti svoj život svojoj djeci, pružiti im svu svoju 
brigu. Odgojiti ih da postanu ljudi korisni svima i Bogu. 
Nema ljudskog djela, koje bi se moglo s tim usporediti. 
Preoblikovati tvar i od nje načiniti parobrod, strojeve, 
nadzvučne avione, atomske centrale - sve je to dobro, ali 
roditi novog čovjeka, podići ga do zrelosti, odgojiti ga za 
kršćanina, da bude pravedan, da svoj život upravi prema 
Bogu i da voli svakog čovjeka kao brata - to je mnogo više. 

Treći sastojak bračne ljubavi jest želja zadovoljenja 
tjelesnog, spolnog nagona, o kojem smo kazali da je po 
volji Božjoj, i prema tome vrijedan poštovanja. 

Da se ostvari prava bračna ljubav, čvrsta i plodna, treba 
da se združi to troje, ali tako da se treći sastavni elemenat 
podvrgne prvom i drugom. Iz ovoga već vidiš što se to s 
tobom počelo zbivati, kad si osjetio ljubav prema djevojci. 
Počela se javljati jedna od onih triju sila, od kojih je 
satkana bračna ljubav i bračna sreća. Upalila se iskra 
onoga ognja, koji te mora grijati cijeloga života. 

Samo dobro znaj, da je u svakom mladiću redovito 
premoćna ona treća komponenta - težnja za tjelesnim, 
seksualnim užitkom. S tog gledišta bolje ćeš razumjeti 
zašto moraš znati gospodariti tjelesnim nagonom. Mladić 
koji pusti da ga vodi i da njime vlada tjelesni nagon, 
izvrgava se pogibelji da kao zreo čovjek bude nesposoban 
pravo ljubiti. On biva rob tjelesne strasti i sve će prosuđi- 

vati s gledišta tjelesnog, seksualnog zadovoljenja, tražit će 
u ženidbi ne drugaricu života, već samo sredstvo sebičnog 
užitka. Tako neukroćena tjelesna strast guši ljubav. Ako se 
sada ne naučiš svladavati, na temelju čega se kasnije nadaš 
pobjedama? Borba za čistoću u tvojoj mladosti, to je 
borba za sreću tvog budućeg ognjišta, borba za ljubav. 

Može li se pravo ljubiti u tvojoj dobi? 

Prva lasta ne čini proljeće! Tako ni tvoji prvi osjećaji 
zaljubljenosti još nisu - »ljubav«! Ona se mora razviti, 
dozreti, a za to treba godina. Osim toga, treba biti 
sposoban na sebe uzeti brigu za domaće ognjište, osigurati 
sretan život žene, odgoj djece, treba imati zaposlenje i stan 
itd. Kako će na sebe primiti ove odgovornosti onaj, koji 
još nema ni maturalne svjedodžbe, ni diplome, niti pak 
ima u vidu kakvo zaposlenje, koji se tek otvara životu? 
Zato što si prelistao knjigu geometrije ili naučio nešto iz 
kemije, ne možeš se još nazvati inženjerom. Jednako, ako 
znaš vješto upravljati nekim strojem, ne znači da možeš na 
sebe uzeti odgovornost izgradnje nekog čeličnog mosta. 

Isto je u ljubavi. Možda već osjećaš neku simpatiju pre¬ 
ma djevojkama, možda posebno prema ovoj ili onoj. Tako 
te Bog malo pomalo pripravlja na tvoju buduću ulogu, i 
postepeno svraća tvoj pogled na zadaću zaručnika i oca. Ali 
voće prerano otrgnuto sa stabla u pogibelji je da ne dozori. 
Ne otrgni odveć rano ljubav koja se rađa u tebi, da je dadeš 
prvoj na koju se namjeriš. Lako je za čas dati svoje srce 
prvoj koju zavoliš, ali »ljubiti« — to je mnogo teže! 

Ako se već nisi zaletio i iskazao svoje osjećaje djevojci 
prema kojoj osjećaš simpatiju, dobro bi bilo da to sačuvaš u 
svom srcu. Ne da uništiš taj izvor, koji se otvara u tebi, već 
da sakupiš njegove vode za poslije, za veliku životnu ljubav. 
Bit će ti možda teško među onim drugovima, koji se igraju s 


ljubavlju, koji se natječu u broju svojih ljubavnih avantura. 
Osjećat ćeš napast da se i ti povedeš za njihovim primje¬ 
rom. Ali znaj: oni ne misle na posljedice svojih avantura, 
a te su, ukratko, u tome da nikad u životu neće moći 
doživjeti ozbiljnu ljubav - nužnu za bračnu sreću, jer su se 
u mladosti s ljubavlju igrali. Sam sebe hrabri: »Znam zašto 
se odričem ljubavne igre. Spremam se za ozbiljniju i 
sretniju ljubav. Čuvam svoje osjećaje za izabranu djevojku, 
s kojom ću poći u život. Njoj ću onda imati šta dati.« 

Ako si već svojg osjećaje otkrio kojoj djevojci, brzo 
ćeš i sam uvidjeti, da si na se navalio tešku brigu: nemaš 
više mira, ljubomoran si, satima sanjariš umjesto da učiš, 
nesretan si bez nje, bježiš od kuće, kriješ to pred roditelji¬ 
ma, bojiš se da oni ne saznaju, a ako saznaju, stidiš se itd. 
K tome znaj da to još nije - ljubav! I zamisli se, nisi li se 
ponio kao sebičnjak, tražeći tu djevojku samo radi zado¬ 
voljstva što ga u tom nalaziš? ... Ispitaj se, da li je tu doista 
progovorilo srce, a ne samo tjelesna strast, koju nisi znao 
svladati? Koliki si mladići umišljaju da ljube, dok zapravo 
u njima harače seksualne želje. 

No to ne znači da mladić tvoje dobi ne može imati 
više-manje dublju simpatiju prema nekoj djevojci, koju 
poznaje već godinama, možda još od djetinjstva. On njoj 
ne otkriva svoje osjećaje, no njihov život se neosjetno 
isprepliće pred Božjim pogledom. Takvom mladiću kažem-, 
neka ne sprečava taj tihi rast, koji se odvija u njemu, već 
neka štiti ovu naklonost koja se pojavljuje, kao što se 
zaštićuje nježna biljka. Osobito neka pazi da bude dostojan 
i vrijedan djevojke koju potajno ljubi. Zato neka marljivo 
uči, neka nastoji da se fizički razvije, neka zavlada svojim 
nagonima, neka se brižno odgaja da postane požrtvovan i 
plemenit prema svima koji ga okružuju, i pravi kršćanin 
koji živi po vjeri ... A svoju ljubav neka otkrije svom 
prijatelju - svećeniku i s njim se savjetuje kako da ostane 
na visini u svim prigodama. 

Psihologija mladića i djevojke 

Sad malo promotrimo dušu mladića i djevojke, kakvi 
su s obzirom na druge dvije osobine bračne ljubavi/ljubav 
srca i želju za djecom. 

Znaj da to oboje djevojka redovito osjeća mnogo jače 
nego mladić. Oko petnaeste godine djevojka je u velikoj 
mjeri već pripravna za materinstvo. U njezinu se srcu zato 
snažno javlja želja da nađe životnog druga. Ona već tada 
jako voli djecu, o njima sanjari kad misli na brak. To 
razjašnjuje zašto ona već u toj dobi, a i ranije, toliko traži 
drugo srce. Budući da se osjeća zrelijom, ona otvorenije i 
potpunije traži ljubav. Vrti se oko mladića, čini sve moguće 
da mu upadne u oči, da mu se svidi. Kad bi ti znao, koliko 
ona utroši vremena ogledavajući se u ogledalu, i ukrašujući 
svoje lice i odijelo. 

Mladić naprotiv instinktivno osjeća, da još nije dozreo. 
Istina, on ima srce da ga daruje, ali naslućuje da tu još 
nešto nedostaje. Pravi se mladić ne da uloviti djevojačkim 
dražima. On se radije daje na učenje, posvećuje se nekom 
djelu, daje se na sport, mehaniku... U pogledu ljubavi kao 
da se štedi za kasnije. Istina, on neizbježivo susreće 
djevojke, pa makar samo prijateljice svojih sestara: tako 
bolje upoznaje njihove osjećaje. Ipak izbjegava izjave 
ljubavi, svaku dublju povezanost. Nikako neće biti kao 
neki od njegovih vršnjaka koji žrtvuje sve: školu, sport, 
lektiru, glazbu, lijepo društvo svojih kolega, samo da 
uljepša život jedne djevojke nježnog srca, koja pak uživa 
da joj se netko divi i traži da je netko tješi. 

Što se tiče tjelesne, seksualne težnje, koja se tako 
snažno javlja kod mladića, ona je puno slabija kod nor¬ 
malne djevojke. Mladić može nekoga tjelesno željeti a da 
pravo srcem ne ljubi. Djevojka naprotiv može ljubiti svom 
dušom, a da ne osjeća tjelesnu, seksualnu želju. Evo, to je 


razlog da mladić teško razumije nutrinu djevojačke duše. 
On ne zna ni ne sluti da ona osjeća, misli i ljubi sasvim 
drugačije od njega. - S druge strane djevojka ne poznaje 
mladića. Djevojke ni ne slute kako divlje tjelesne želje i 
silne seksualne strasti mogu uznemirivati mladićevu dušu. 

I baš zato se događa, da se koji put tako vladaju, tako 
upadno i nepristojno odijevaju, da razbude sve mladićeve 
strasti - a da ne znaju što čine. 

Iz ovoga ćeš jasno i sam zaključiti, kako je za tvoj 
normalni razvoj potrebno da se redovno družiš s mladići¬ 
ma, i da nije dobro da si u mladosti previše zajedno s 
djevojkama. Ti moraš postati čovjek, muškarac, zato ti je 
nadasve potrebno muško društvo tvojih drugova. Djevojke 
se moraju razviti u žene, a to će postati jedino u djevojač¬ 
koj sredini. Kad oboje postanete ono što morate postati 
po Božjem planu - dozreo čovjek, dozrela žena, - tek tada 
ćete se moći i trebati povezati u zajednički život. Preuraniti 
s time sudbonosno je za tvoj razvoj, sudbonosno i za 
djevojčin. Ako su mladići i djevojke trajno pomiješani, 
djevojke često postaju surove i grube, oponašajući mladiće, 
a mladići poprime njihove osobine, postaju razmaženi, 
mekušci. - Preuranjena ljubav više škodi djevojci nego 
mladiću, jer ona zahvaća cijelo njeno biće i zahvaća ga 
mnogo jače. 

Pogibeljne mreže 

Nemoj kazati nepromišljeno: »Kakvo je u tome zlo kad 
se sastajem s djevojkom? Što se mene tiče, ja sam 
siguran!« 

Da li si zaista siguran kad ideš u susret napasti? Ako 
se prečesto družiš s djevojkama, probudi se u tebi ne samo 
duševna težnja, osjećaj za nju, nego se pomalo budi i 
razdražuje tjelesna strast. U početku ti se sve čini bezaz¬ 
leno, čisto, ti nju samo voliš srcem. No jednoga dana ćeš se 

uplašiti seksualnih želja koje su se u tebi počele buditi. 
Piobuđeni nagon ne staje, tjera dalje. Uvjeren si da ćeš 
biti dosta jak pred njim? Prijatelju moj, budi iskren i 
odgovori otvoreno na ovo pitanje, kao da bi te sam Bog 
upitao: Jesi li dosada uvijek bio pobjednik u borbama, jesi 
li uvijek ostao čist sam sa sobom, kad se tvoja seksualna 
strast uzbudila? 

Koliko puta sam gledao mladiće, gdje dolaze k meni 
utučeni, ožalošćena lica: »Imali ste pravo, velečasni. Nisam 
mogao vjerovati. Počelo je tako bezazleno, nevino, ali 
sada!« 

Promotrimo dalje. Trebaš znati kako ima djevojaka i 
žena, koje su iz želje za avanturama, ili u strahu da ne 
ostanu neudate, izgubile posvema kontrolu nad samima 
sobom i pravi osjećaj ženskog dostojanstva. One* znadu za 
slabu stranu mladića i upotrebljavaju najlukavije spletke 
da ga uhvate u svoje mreže. Dogodi li ti se da upadneš u 
zamku jednog takvog stvorenja, koje je spremno da ponudi 
svoje tijelo onom koji prvi dođe, odupri se, pa i grubo ako 
treba. Posavjetuj se s nekim u koga imaš povjerenja i Bogu 
se moli da ti dade snage. Ti ne znaš za žalopojke mladića 
koji su se dali prevariti. 

Želim te upozoriti i na neke posebne pogibelji koje 
prijete mladićima. Zato ti moram reći i to da kojiput i 
muškaici idu za tim da iskvare mladiće. To su nesretna 
bića, koja su podlegla svojim neprirodnim nagonima, i koji 
se ne mogu izvući iz paklenog kruga, u koji su upali. Njima 
je samo do seksualnog iživljavanja, a u njima je bolesna i 
neprirodna težnja: hladni su naime prema ženama, a 
strastveni prema muškarcima (homoseksualci). Onda poku¬ 
šavaju i druge uvesti u zlo, zavode poštene mladiće. 

Dogodi se da se koji mladić, ništa zla ne misleći, odazo¬ 
ve pozivu nekog nepoznatog šofera, koji mu ponudi da će 
ga odvesti kući, a pokaže se da je to pokvarenjak, vrlo 
ljubezan i lijepo odjeven. Poznavao sam jednog mladića 

koji je ovo doživio: Neki neznanac zamolio ga da odnese 
jedan paket u nenastanjenu kuću, preko šetališta. Pametan 
mladić naslutio zamku i odgovorio da nema vremena. - 
Drug; se opet vraća kući u pola jedanaest noću. Mora prije¬ 
ći preko javnog parka, slabo osvijetljenog. Odjednom se 
netko pojavi iz grma sa sumnjivim pozivom: »Dođi ...«, i 
zagrli ga. Na sreću mladić se snašao i rekao: »Pazi, otac ide 
za mnom!« Nesretnik je pobjegao. - Ne mislim, da se svake 
sedmice susrećemo na putu s ovakvim bijednicima, ali za 
svaku sigurnost dobro je da znaš. Budi oprezan! Ako ne 
znaš kako ćeš se vladati s ovim ili onim, bio on ne znam tko, 
pitaj za savjet svoje roditelje, ili onog u kojeg imaš 
povjerenja. 

Takvi računaju da svatko ima nagone, pa nastoje da ih 
iskoriste, izrabe za se u zgodno i nezgodno vrijeme. Na 
primjer, nagon za hranom. Prođi ulicama i pogledaj u 
izloge dućana. Vidjet ćeš kako je sve namjerno udešeno da 
privuče mušterije, hvaleći sad ovaj sad onaj proizvod. 
Nemam namjere kuditi ovaj ili onaj izlog i onu spretnost 
kojom izlažu bombone, torte, voće... To spada u našu 
današnju civilizaciju. No, da li baš svaki put reklama 
odgovara kakvoći različitih proizvoda? Kakvim li se sve 
trikovima ne služe da učine privlačnim nešto što je sasvim 
obično! Koliko trikova da potaknu ljude na jelo, iako nisu 
gladni! Da, prođi ulicama i uvjeri se kako svjetlosne 
reklame, sjajni oglasi, zamamne parole uzbuđuju želje. 
Iskorištavajući naš nagon za pićem, našu želju za zabavom, 
želje žena i djevojaka da budu lijepe... Kolike reklame za 
cigarete, likere, filmove, za ovu tinkturu nokata, za onu 
boju kose, za onaj lijek mršavljenja. 

Razumjet ćeš onda, da se i sa seksualnim nagonom 
trguje. I često neki tipovi bež morala i poštenja ne uzmiču 
ni pred kakvim sredstvima da razdraže taj nagon, osobito 
kod mladića, muškaraca, dakle i kod tebe. Tako će neke 
novine svakog dana na prvoj ili zadnjoj strani donijeti sliku 

žene oskudno odjevene, jer to godi strasti čitalaca, i zato 
će te novine više kupovati. Dnevni obrok plitke bludnosti! 
Kolike ilustracije, koliko brošura uz niske cijene, kino-izlo- 
ga, koji zlorabe žensko tijelo, da uzbuđuju strasti čitatelja 
i gledalaca. 

Što se tiče filma, znadem da ih ima divnih i treba ih 
pogledati. Ali zašto da u jednom lijepom filmu jedan 
neukusni prizor golotinje, sasvim nepotreban, mora preki¬ 
nuti normalni tok događaja i uzbuditi seksualni nagon 
gledalaca? Ne daj se lako uhvatiti u tu pogibeljnu mrežu. 
Ne budi jedan od onih naivčina, koji hoće sve da vide i 
izlaze iz dvorane s raspaljenom maštom, razbuđenim stra¬ 
stima, koje ih dugo drže u napetosti. U dva sata izgube 
ono što su s mnogo napora dugo stjecali, i kad će 
izblijedjeli slike koje su im se upile u maštu? Tu je često 
sve izvrgnuto ruglu: čistoća, ljubav, djevojka, predanje 
života, materinstvo. A što onda ostaje? 

Što se tiče kino-izloga, znaš i sam kako su koji put 
izazovni, kakvu sve zloupotrebu ne čine sa ženskim tijelom. 
Uzbuđuju seksualne nagone prolaznika da potaknu u 
njima želju da radije dođu u tu kino-dvoranu. Koliko puta 
uličnjaci izlaze bijesni, jer u filmu nije bilo prizora koji su 
očekivali. 

Ne daj se, dakle, uhvatiti u mreže što ih oko tebe 
razapinju pokvareni ljudi. Ne troši svoj novac da hraniš te 
nepoštene tipove kupujući njihove časopise, pornografske 
brošure ili gledajući njihove filmove. 

Kako da se vladam prema djevojkama? 

Možda me na kraju želiš pitati kako bi uredio svoje 
vladanje prema djevojkama? Evo nekoliko savjeta: 

Nastoj da gledaš na djevojku čistim očima, a ne 
strastvenim pogledom životinje koja traži plijen. Ne zabo¬ 


ravi da i ona ima mladenačke borbe kao i ti, da želi sreću 
i uspjeh u životu kao i ti ... Misli na svoju sestru, koju voliš 
i poštuješ i ne dopuštaš nikome da se prema njoj prostački 
vlada. Svaka djevojka ima na to pravo. Budi prema njoj 
fin, dobar, obziran. Uloga i dužnost vrijednog mladića 
prema djevojci jest da joj bude branitelj, a ne zavodnik... 
A sjeti se da je i Majka Božja bila idealna i simpatična 
djevojka. Da živi u XX vijeku, bila bi suvremena djevojka, 
veoma ljubezna, lijepa, ali kakva bi tek čistoća iz nje sjala! 

Ako se namjeriš na lakoumnu djevojku, koja bi se 
htjela s tobom poigrati, eto zgode da se pokažeš doista 
čestitim, da sačuvaš ne samo sebe, nego da pomogneš i 
njoj da se nauči svladavati. Brani nju od nje same! Često 
je najpametnije ukloniti se. To je vrlo teško, ali zato je to 
veće junaštvo. 

Velim ti ponovo: podigni branu u svom srcu ne da 
zatreš i ugušiš ljubav, koja se kao izvor pojavila u tebi, već 
da je sakupiš, povećaš, ojačaš i učiniš sposobnom za velika 
djela. Nemoj se iscrpsti sitnim potočićima zaljubljivanja! 
Ljubav u ljudskom srcu nije neiscrpiva. Usporedi je s 
kapitalom koji možeš pohraniti u banci, da ga kasnije 
upotrijebiš za koje veliko, recimo socijalno djelo, i on će 
donijeti kamate. Ako ga pak pretvoriš u sitniš i svaki dan 
tokom godine rasipaš uludo, kad dođe čas da ostvariš svoje 
velike planove, naći ćeš se praznih ruku. Tako je i s 
ljubavlju! Možeš je rastepsti u sitniš da s njime iz dana u 
dan zadovoljavaš svoju maštu, predaješ se malim avantura¬ 
ma. Onda se nemoj čuditi ako jednog dana ne budeš 
sposoban pravo ljubiti. 

Čuvaj zalihe svoje ljubavi za onu djevojku koja će 
jednog dana postati majkom tvoje djece. Malo pomisli na 
onaj svečani čas, kad bi joj trebao na podnožju oltara 
predati svoje srce i tijelo, koje nije služilo za igračku 
drugima. Tada ćeš moći otvoreno pogledati u oči svoje 

zaručnice i kazati: »Ti si jedina, kojoj darivam svu svoju 
.ljubav. Zajedno ćemo sretno živjeti i biti Božji!« 

Ako si se već namjerio na djevojku koja odgovara 
tvojem sadašnjem ukusu i koja ti k tome iskazuje više nego 
simpatiju, ne reci: »Ako ne primim ponudu i odmah joj ne 
otkrijem svoju ljubav, drugi će mi je oteti!« Mnogi mladići 
tako i ulaze prerano u ljubavnu igru od straha da im ne 
umakne plijen. Ti budi pametniji. Sjeti se da je ljubav 
nešto dublje, složenije, drugačije, da nije dosta ljubav 
samo izraziti i izjaviti. Zaključi ovako: »Ova djevojka me 
je zapazila i zavoljela, znači da nisam bezvrijedan! Mora 
da imam neke odlike, tjelesne i duševne, koje se djevoj¬ 
kama dopadaju. Dakle ... počekajmo bez straha! A za sada 
se moram baviti drugim stvarima. Uostalom, kakva će biti 
ta djevojka iza 5-6 godina? A ja? Kakvi će biti moji 
zahtjevi i ukusi?« - Očito će se neki od tvojih drugova 
rugati ovoj tvojoj rezerviranosti i držat će te za naivčinu, 
koji ne zna uživati mladost i život. Narugaj se ti njima, da 
su kao ovce koje, blejući, slijepo slijede svakoga, tko im 
pruži sol. Time što si pročitao ovu knjižicu više znaš od tih 
vjetrogonja, koji si umišljaju da ljube. Ono što se razbudilo 
u njima obično je njihov tjelesni nagon, kojem nisu više 
gospodari. Dosta ti je da im zagledaš u oči i čuješ njihove 
razgovore, pa da shvatiš što oni misle o ljubavi. Njihovim 
životom, vidiš i sam, ne upravlja ni um ni srce. 

Djevojka koju je Bog odredio da jednom postane 
majkom tvoje djece već negdje živi, daleko ili blizu, 
poznata ili nepoznata. Ona je možda za koju godinu mlađa 
od tebe. Znaj naime, da su liječnici i psiholozi skloniji 
onim ženidbama u kojima je muž za koju godinu stariji od 
svoje žene. Za nju ćeš ti sebe svladavati i čuvati svoje srce. 

A ako je napast odviše jaka, povuci se u koji kutić crkve 
pred Krista ili pred lik Majke Božje i pomoli se za tu 
djevojku, koja će jednoga dana postati tvojom suputnicom 


sve do smrti. Moli da je sačuva dobrom, čistom, kao što i 
ti sam želiš biti. Kolika će čast biti za tebe i radost za nju, 
kad joj budeš mogao kasnije reći: »Još dok sam bio đak, 
molio sam se za tebe, iako te nisam poznavao!« 


Molitva za djevojke 

Gospodine, pobudi u meni poštovanje prema svim dje¬ 
vojkama ! Onakvo kakvo bih ja želio da svi mladići imaju 
prema mojoj sestri! Onakvo kakvo bih želio da su svi imali 
prema mojoj majci! 

Neću se stoga poigravati ljubavlju koja se budi u mojem 
srcu. Čuvat ću je kao dragocjen dar. 

Neću se povoditi za drugima koji traže svoju sreću u 
prolaznom ljubakanju. 

Obećajem Ti da neću gubiti vrijeme, ni svoje tjelesne ni 
duševne sile, gledajući i čitajući ono što bi u meni umanjilo 
poštovanje, kojim moram gledati djevojke, ljubav, rađanje 
novog života i materinstvo. 

Gospodine, već negdje živi jedna djevojka, koja će, po 
Tvojoj odredbi, biti moj životni drug i majka moje djece. 
Ti je blagoslovi i čuvaj. 

Iz ljubavi prema Tebi i prema njoj obećajem Ti, da ću se 
Tvojom pomoću pokazati dostojan Tebe i nje i ostati čist. 

ZA ONE KOJI SU DRUGAČIJE POZVANI 


Ima mladića koji u dubini svoje duše osjećaju Božji 
poziv da se potpuno posvete u služenju velikoj obitelji 
Crkve. Gledajući potrebe mladeži, radnika, jednostavnog 
svijeta, a i dalekih naroda, zaželjeli su žrtvovati se za 
zajednicu veću od jedne obitelji. Zato su odlučili odreći se 
ženidbe, da bi mogli toj velikoj obitelji dati sve svoje 
vrijeme, svu svoju ljubav. 

Varaš se ako misliš da ti mladići ne osjećaju u sebi 
buđenje ljubavi i da su oni ravnodušni prema čarima 
djevojke. Kad mi koji mladić od 16 ili 18 godina govori, 
da bi želio postati svećenik, postavljam mu u razgovoru 
pitanje: »A djevojke, zar one za tebe ne znače ništa?« Ako 
mi odgovori: »Ne! Kupus i djevojke, to su dvije stvari, 
koje me nimalo ne privlače«, to za mene znači, da po svoj 
prilici taj mladić nema Božji poziv za svećenika i da još 
nije sasvim razvijen: A kad mi odgovori: »Ah, da! Vrlo su 
mi simpatične«, pa kad nadoda: »osobito jedna među 
njima, koja često dolazi u kuću čavrljati s mojim sestrama, 
jer se naše obitelji dobro poznaju. Mislim da bih ja mogao 
biti dobar muž i otac, jer su mi mila djeca, ali sam spreman 
žrtvovati ljubav, koja se javlja u meni, da pomognem 
ljudima, napose svom narodu, i da Bogu dadem svoj 
život«, kad mi mladić pvako odgovori, tada mi se čini, da 
je mladić otvoren stvarnom životu, da je u svemu normalno 
razvijen za svoju dob, da se ne plaši ženidbe i njenih 
obaveza, ali traži šire polje rada, da je drugačije pozvan 
na ljubav. Ako rekne da želi ljudima Boga donijeti da bi 
bili sretniji, ako izjavi da želi biti »brat« svima kao što je 

Isus postao brat sviju nas, ako rekne da želi postati 
svećenik na nekoj župi ili redovnik neke zajednice, da bi 
tako širio vjeru, ljudima pružao milost Božju po služenju 
sv. mise i davanju sakramenata, tada posve ozbiljno uzi¬ 
mam njegovo zvanje. 

• Pitat ćeš me: »Što je potrebno da se mogu kao svećenik 
predati Kristu?« Mogao bih ti odgovoriti da neki osjećaju 
u duši težnju, naklonost već od djetinjstva. To može biti 
neki znak, neki poziv Božji, ali to može biti osjećaj bez 
temelja. Povjeri se svećeniku, pa ćete zajedno otkriti radi 
li se doista o Božjem pozivu. 

Krivo misliš, kad si predstavljaš da će te odmah, čim 
stupiš u vezu s nekim svećenikom, učiniti »župnikom«! Ne, 
stvar je daleko ozbiljnija i svećenik neće na sebe uzeti 
odgovornost da žedna preko vode dovede u svećeničke 
redove nekoga tko nije prikladan za to i ako taj sam to ne 
izabere. 

Uz one koji dugo vremena osjećaju privlačnost i želju 
za svećeništvo, ima drugih koji ništa ne osjećaju, nego 
mirno, polako pred Bogom računaju: »Kako bih mogao sa 
sposobnostima koje sam primio najbolje poslužiti ljudi¬ 
ma?« I nameće im se pitanje: »Zašto ne kao svećenik? 
Zašto ne kao redovnik?« Pomoću milosti, bez burnih 
doživljaja, bez izrazitog opiranja predaju se Gospodinu u 
molitvi sve upornijoj, i napokon se uz savjet svećenika 
odlučuju na život za Boga i ljude u svećeništvu. 

A što traži Crkva od onoga koji želi postati svećenik ili 
redovnik? Najprije pravu nakanu. Mladić se treba 
odlučiti da postane svećenik ne radi ovog ili onog sebičnog 
razloga i zemaljske koristi, kao npr. da stekne visoku 
naobrazbu i kulturu, da postane profesor, slavan govornik 
itd., nego iz ljubavi prema Bogu i ljudima. 

Potrebno mu je barem nešto duha molitve, iskrene, 
prave, mladenačke molitve. Već se sada mora na njemu 


vidjeti biga da Boga stavi na prvo mjesto u svom životu. 
Zatim mora biti čvrst u moralnom životu: čist, pošten, 
pravedan. Ukratko, mora pružati nadu da će poslije postati 
vrijedan svećenik ili revan redovnik, na čast svojoj službi. 

Ne znači da on mora biti bez grijeha. Mogao je na 
primjer u ranijim godinama voditi teške borbe za čistoću i 
padati. I sad je on slab, ali se bori i ima dobru volju. 

Mora uz to biti dovoljno darovit da može obavljati 
posao svećenika. Ne traži se da bude genij. Mladić srednje 
nadaren, ali radin, bolje će uspjeti nego neki genij koji nije 
naučio metodički raditi ili ne stoji objema nogama na 
zemlji. 

A što da učini mladić, koji je već nešto stariji, svršio je 
zanat i radi, a nije svršio srednje škole? Može li on postati 
svećenik? On može naknadno učiti, i postoje posebne 
bogoslovije za »kasna zvanja«. Takvi često budu najveliko- 
dušniji svećenici. 

Što ako se takav mladić ne osjeća sposobnim za studij 
u višim školama, a ipak želi raditi samo za Boga i ljude? 
On može postati redovnički brat pa za iste ideale raditi 
skupa sa svećenicima.Takav može otići i u misijske krajeve. 

Svakako onaj koji misli postati bilo svećenik bilo 
pomoćnik svećeniku, mora biti velikodušan, mora voljeti 
ljude, mora biti plemenit, sposoban živjeti s drugima-i 
raditi za druge! 

Jednom je neki vedri mladić došao k Isusu i rekao mu: 
»Učitelju, vršio sam sve zapovijedi Božje od svoje mlado¬ 
sti. Što treba da još činim?« Isus ga pogleda ravno u oči i 
odgovori mu: »Ako hoćeš biti savršen, prodaj sve što imaš, 
razdijeli siromasima, dođi i slijedi mene«. Danas kao i pred 
2000 godina Isus Krist gleda mnoge mladiće, potiče ih i 
poziva na isti način. Možda si i ti primijetio da se Kristov 
pogled zaustavio na tebi? Onda ne budi kao mladić iz 
Evanđelja, koji je Isusa pitao, ali je odbio njegov poziv. 

Ako misliš da si pozvan i ako hoćeš biti svećenik, 
osobito čuvaj svoje srce i ne upuštaj se u ljubavne igre. 
Znam toliko mladića koji su se već spremili za svećenike, 
pa su se vratili s praznika s izjavom: »Dobro sam promislio! 
Ja ne mogu biti svećenik!«Takve bih jednostavno upitao: 
»Akako se zove ona?« Mladić bi me pogledao zbunjeno i 
možda bi iskreno priznao: »Marija ili Zlata ili Nada«. Već 
je bio darovao svu svoju ljubav Kristu za Crkvu, ali je 
odustao od dara možda zbog jedne neozbiljne mladenačke 
ljubavi. Njegov manjak velikodušnosti lišio je Krista jed¬ 
nog dragocjenog pomoćnika, a mnoge ljude tješitelja, 
spasitelja, vođe k Bogu! 

Ako ne osjećaš volju za svećeništvom, nemoj barem 
nikoga šalama i porugama odvraćati od toga. Poznam 
jednu katoličku obitelj, u kojoj su se braća složila, da 
odvrate svog mlađeg brata od odluke da postane redovnik. 
Uspjeli su, no da li na njegovu sreću ili nesreću? To je 
nepošteno! Smatram da je to smrtni grijeh. U takvoj zgodi 
hrabri prijatelja koji bi htio postati svećenik! 

Danas trebamo mnogo svećenika. Treba ih naša domo¬ 
vina, u kojoj ima još dosta župa bez pastira ili u njima rade 
već stari, istrošeni svećenici. Koliko bi djeca bila sretna, 
da ih netko okuplja na vjeronauk, a mladi bi rado da im 
svećenik prijazno pristupi i postane im prijatelj! Svećenika 
trebaju i traže svuda. Ljudima u današnjem napretku 
tehnike manjka više duh nego kruh. Ima gladnih, ali još 
više ima nesretnih, onih kojima je život prazan i besmislen, 
koji uzalud traže rješenje svojim patnjama i smisao svom 
životu! Isus Krist mora i danas ponavljati svoje riječi: 
»Žetva je velika, ali poslenika je malo!« 


Molitva za svećenike 

Isuse Kriste, ti znaš sve ljude, vidiš nevolje koje ih muče, 
gledaš kako lutaju i traže istinu, utjehu, pomoć. Njima 
treba vođa koji će ih povesti k Tebi. Ti zato trebaš svećenike! 

Ja znam njihovu svetu službu, cijenim njihovu žrtvu i 
rad, gledam u njima Tebe. 

Molim Te zato, blagoslovi prvo one koji okupljaju nas 
djecu i mlade, uče nas živjeti za zemlju i za nebo i vode nas 
k Tebi. Pomozi svim svećenicima, koji su više voljeli Tebe i 
sreću ljudi nego sebe. 

Molim Te, Isuse Kriste, mnogo mladih pozovi u njihove 
redove. Daj im snagu, da nadvladaju sve zamke, svoju 
slabost i zlobu ljudi. Daj im veliko srce da mogu bez vlastite 
obitelji ljubiti veliku obitelj ljudi, u kojoj si Ti središte! 

A svim mladićima pomozi, da se spremno odazovu, ako 
ih zovneš za svoje suradnike svećenike! Sa svoje strane ti 
velim: Zovneš li mene, odazvat ću se! 

Isuse Kriste, odgoji nas mlade da svi postanemo surad¬ 
nici Tvoji, Tvoje Crkve i svećenika u izgradnji boljeg 
svijeta, u kojem bi Ti bio Srce koje grije, ljubav koja grli i 
sve okuplja u jedno! 

ZAKLJUČNA RIJEČ 


Pročitao si ovu knjižicu i vjerujem, da ona odgovara na 
mnoga tvoja pitanja. Počinješ shvaćati pravi smisao ljubavi, 
braka, majčinstva, očinstva, gledaš na djevojke malo druga¬ 
čijim pogledom. Razumiješ bolje i samoga sebe, zbog čega 
se zbivaju mladenačke promjene na tvom tijelu i u tvojoj 
duši. Bog i tebe pripravlja za veliku životnu zadaću. Ali 
sigurno si uočio da tu svoju lijepu životnu zadaću nećeš 
postići bez napora i borbe. Sigurno si spreman i oduševljen 
da se baciš u tu borbu ža svoju sreću! Poslušaj zato sada 
na kraju nekoliko savjeta za borbu. 

Cilj je da podložiš tjelesne porive svojoj volji, a svoju 
volju Bogu. Čistoća je sklad cijeloga čovjeka! 

1. Izbjegavaj zato grešne prigode i opasnosti. Ako se 
često, dugo i neoprezno družiš s djevojkama, napose s 
onima koje su za te opasne zbog svojih slobodnih nazora, 
zar se možeš čuditi ako izgubiš mir i vlast nad sobom, pa 
čak i uništiš hram Duha Svetoga u sebi? Budi iskren 
samom sebi i izbjegavaj opasnosti! 

2. Ti sebe donekle poznaš. Ipak ti savjetujem da nastojiš 
što više samoga sebe upoznati. Moraš, naime, znati što 
upravo tebi smeta, što ruši tvoj mir, staloženost na pod¬ 
ručju seksualnog života. Za nekoga je to slika, knjiga, za 
drugoga film, zabava, ples ove ili one vrste itd. Druge to 
možda ne uzbuđuje toliko, ali evo tebi oduzima mir duše 
i vlast nad sobom. Ako je tako, izbjegavaj takve zgode! 
Ako zbog raznih okolnosti katkada njima i prisustvuješ, 
onda energičnim unutarnjim naporom volje zaustavi svoju 

maštu, obuzdaj svoje želje. Ostat ćeš čist i bit ćeš pobjed¬ 
nik. J 

3- Svoj način života, hranu, piće, odijevanje uredi tako, 
da sačuvaš unutarnji mir i vlast nad strastima tijela. I u 
tome prouči samoga sebe. Znadeš da prekomjerna hrana, 
alkohol, ljenčarenje tijelom i duhom bude strasti. Ali znaj’ 
i to da prepuštanje neobuzdanoj želji za zabavama, prepu¬ 
štanje srdžbi, taštini, svakoj strasti, na neki način hrani i 
budi seksualnu strast. Tek ako se boriš protiv tih mana, 
moći ćeš biti zaista čista srca. 

4. U toj tvojoj borbi bit će sigurno teških časova, ali se 
nikad ne predaj tuzi. Takvi časovi malodušja i tuge za te 
su opasni, koče ti snagu, i tada najčešće padaš. Budi zato 
veseo, nasmijan, imaj smisla za šalu, pjesmu, veselo 
društvo. Ti imaš najviše prava da se veseliš, jer imaš čistu 
savjest, vedar pogled u život, i Bog ti je Prijatelj! 

5. Najviše od svega ti preporučujem molitvu. Ona je 
svemoćna! Samo po molitvi ćeš moći ukrotiti svoju maštu 
i strast, ostvariti u sebi sklad, mir i sreću. Tko se redovno 
ne moli i ne prima svete sakramente, ne može postati 
plemenit, slobodan i čista srca. 

»Čistoća daje da je tijelo čisto, duh slobodan, savjest 
radosna i mirna. Po njoj čovjek postaje mio Bogu, drag 
anđelima i cijenjen od ljudi« (sv. Bonaventura). 

»Mladići i djevojke! ... Budite plemeniti, čisti, obzirni i 
iskreni! Poletno gradite svijet koji će biti bolji od svijeta 
vaših otaca! Crkva vas gleda s povjerenjem i ljubavlju!« 

(Iz poruke Koncila mladima) 

